ΑΠΟΦΑΣΕΙΣ
Αριθμ. 79
Έγκριση της τροποποίησης της υπ’ αρ. 49352/ 2406-2021 απόφασης της Συγκλήτου του Πανεπι-
στημίου Δυτικής Αττικής «Κανονισμός Σπουδών
του Προγράμματος Μεταπτυχιακών Σπουδών με
τίτλο “Φωτογραφία: Έρευνα και Μεθοδολογία”
του Τμήματος Φωτογραφίας και Οπτικοακουστικών Τεχνών της Σχολής Εφαρμοσμένων Τεχνών
και Πολιτισμού του Πανεπιστημίου Δυτικής Αττικής» (B’ 3094).
Η ΣΥΓΚΛΗΤΟΣ
ΤΟΥ ΠΑΝΕΠΙΣΤΗΜΙΟΥ ΔΥΤΙΚΗΣ ΑΤΤΙΚΗΣ
Έχοντας υπόψη:
1. Τις διατάξεις του ν. 4521/2018 «Ίδρυση Πανεπιστημίου Δυτικής Αττικής και Άλλες Διατάξεις» (Α’ 38).
2. Τις διατάξεις του ν. 4610/2019 «Συνέργειες Πανεπιστημίων και Τ.Ε.Ι., πρόσβαση στην τριτοβάθμια εκπαί-
δευση, πειραματικά σχολεία, Γενικά Αρχεία του Κράτους
και λοιπές διατάξεις» (Α’  70).
3. Τις διατάξεις του ν. 4957/2022 «Νέοι Ορίζοντες στα
Ανώτατα Εκπαιδευτικά Ιδρύματα: Ενίσχυση της Ποιότητας, της Λειτουργικότητας και της Σύνδεσης των Α.Ε.Ι. με
την Κοινωνία και Λοιπές Διατάξεις» (Α’  141).
4. Τον Εσωτερικό Κανονισμό λειτουργίας του Πανεπιστημίου Δυτικής Αττικής (Β’ 4621).
5. Τον Πρότυπο Κανονισμό Σπουδών των Π.Μ.Σ. του
Πα.Δ.Α. «Έγκριση Κανονισμού Λειτουργίας των Προγραμμάτων Μεταπτυχιακών Σπουδών του Πανεπιστη-
μίου Δυτικής Αττικής» (B’ 4861).
6. Την υπό στοιχεία 135557/Ζ1/1-11-2022 εγκύκλιο
του Υπουργείου Παιδείας, Έρευνας και Θρησκευμάτων,
«Εφαρμογή των διατάξεων του ν. 4957/2022 “ Νέοι Ορίζοντες στα Ανώτατα Εκπαιδευτικά Ιδρύματα: Ενίσχυση
της Ποιότητας, της Λειτουργικότητας και της Σύνδεσης
των Α.Ε.Ι. με την κοινωνία και λοιπές διατάξεις” για την
οργάνωση και λειτουργία προγραμμάτων μεταπτυχιακών σπουδών και λοιπά θέματα».
7. Την υπό στοιχεία 108990/Ζ1/08-09-2022 απόφαση
του Υφυπουργού Παιδείας και Θρησκευμάτων,  «Ρύθμιση
των θεμάτων σχετικά με τη διαδικασία δωρεάν φοίτησης σε Πρόγραμμα Μεταπτυχιακών Σπουδών με τέλη
φοίτησης» (Β’ 4899).
8. Την υπό στοιχεία 18137/Ζ1/16-02-2023 κοινή απόφαση των Υπουργών Παιδείας και Θρησκευμάτων -
Επικρατείας «Καθορισμός των προϋποθέσεων και της
διαδικασίας οργάνωσης Προγραμμάτων Μεταπτυχιακών
Σπουδών με μεθόδους εξ αποστάσεως Εκπαίδευσης στα
Ανώτατα Εκπαιδευτικά Ιδρύματα (Α.Ε.Ι.)» (Β’ 1079).
9. Την υπ’ αρ. 41094/25-05-2021 απόφαση της Συγκλήτου του Πανεπιστημίου Δυτικής Αττικής «Έγκριση ίδρυ-
σης Προγράμματος Μεταπτυχιακών Σπουδών με τίτλο
“Φωτογραφία: Έρευνα και Μεθοδολογία” του Τμήματος
Φωτογραφίας και Οπτικοακουστικών Τεχνών της Σχολής
Εφαρμοσμένων Τεχνών και Πολιτισμού του Πανεπιστημίου Δυτικής Αττικής» (B’ 2306).
10. Την υπ’ αρ. 49352/24-06-2021 απόφασης της Συγκλήτου του Πανεπιστημίου Δυτικής Αττικής «Κανο-
νισμός Σπουδών του Προγράμματος Μεταπτυχιακών
Σπουδών με τίτλο “Φωτογραφία: Έρευνα και Μεθοδολογία” του Τμήματος Φωτογραφίας και Οπτικοακουστικών
Τεχνών της Σχολής Εφαρμοσμένων Τεχνών και Πολιτισμού του Πανεπιστημίου Δυτικής Αττικής» (B’ 3094).
11. Το υπ’ αρ. 24/18-10-2023 (θέμα 8ο) απόσπασμα
πρακτικού της Συνέλευσης του Τμήματος Φωτογραφίας
και Οπτικοακουστικών Τεχνών της Σχολής Εφαρμοσμένων Τεχνών και Πολιτισμού «Τροποποίηση του Κανο-
νισμού Σπουδών του ΠΜΣ “Φωτογραφία: Έρευνα και
Μεθοδολογία”».
12. Την υπ’ αρ. 46969/12-05-2023 διαπιστωτική πράξη
του Αντιπρύτανη Έρευνας και Δια Βίου Εκπαίδευσης του
Πανεπιστημίου Δυτικής Αττικής «Εκλογή Πρύτανη του
Πανεπιστημίου Δυτικής Αττικής» (Υ.Ο.Δ.Δ. 454).
13. Την υπ’ αρ. 77275/1-09-2023 πράξη του Πρύτανη
του Πανεπιστημίου Δυτικής Αττικής «Ορισμό Αντιπρυτάνεων, Τομέων Ευθύνης Αυτών, Κατανομής Αρμοδιοτήτων
και Σειράς Αναπλήρωσης του Πρύτανη του Πανεπιστημίου Δυτικής Αττικής» (Υ.Ο.Δ.Δ. 921), καθώς και της υπ’ αρ.
94297/12-10-2023 (Υ.Ο.Δ.Δ. 1141) τροποποίησης αυτής.
14. Την υπ’ αρ. 124685/22-12-2022 (ΑΔΑ: 66ΥΚ46Μ9ΞΗΘ9Ξ) απόφαση του Πρύτανη του Πανεπιστημίου Δυτι-
κής Αττικής σχετικά με τη «Συγκρότηση της Επιτροπής
Μεταπτυχιακών Σπουδών του Πανεπιστημίου Δυτικής
Αττικής», καθώς και την υπ’ αρ. 86982/28-09-2023 (ΑΔΑ:
6ΡΡ846Μ9ΞΗ-ΝΞΦ) απόφαση ανασυγκρότηση αυτού.
ΕΦΗΜΕΡΙ∆Α
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ∆ΗΜΟΚΡΑΤΙΑΣ
E
16 Ιανουαρίου 2024
ΤΕΥΧΟΣ  ΔΕΥΤΕΡΟ
Αρ. Φύλλου 213
VARVARA ZACHARAKI
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 213/16.01.2024
15. Την υπ’ αρ. 80818/12-09-2023 πράξη του Πρύτανη
του Πανεπιστημίου Δυτικής Αττικής «Συγκρότησης της
Συγκλήτου του Πανεπιστημίου Δυτικής Αττικής» (ΑΔΑ:
9ΖΥΨ46Μ9ΞΗ-ΘΑΔ)
16. Την υπ’ αρ. 97386/19-10-2023 (ΑΔΑ: ΨΛΓΧ46Μ9ΞΗΙ07) πράξη του Πρύτανη του Πανεπιστημίου Δυτικής
Αττικής «Ανασυγκρότησης της Συγκλήτου του Πανεπιστημίου Δυτικής Αττικής» .
17. Την υπ’ αρ. 5/8-11-2023 (θέμα 11ο) απόφαση της
Επιτροπής Μεταπτυχιακών Σπουδών για την τροποποίηση της υπ’ αρ. 49352/24-06-2021 απόφασης της Συ-
γκλήτου του Πανεπιστημίου Δυτικής Αττικής, με θέμα
«Κανονισμός Σπουδών του Προγράμματος Μεταπτυχιακών Σπουδών με τίτλο «Φωτογραφία: Έρευνα και Με-
θοδολογία» του Τμήματος Φωτογραφίας και Οπτικοακουστικών Τεχνών της Σχολής Εφαρμοσμένων Τεχνών
και Πολιτισμού του Πανεπιστημίου Δυτικής Αττικής» (B’
3094).
18. Την υπ’ αρ. 17/11-12-2023 (θέμα 23ο) απόφαση
της Συγκλήτου του Πανεπιστημίου Δυτικής Αττικής σχετικά με την τροποποίηση της υπ’ αρ. 49352/24-06-2021
απόφασης της Συγκλήτου του Πανεπιστημίου Δυτικής
Αττικής με θέμα «Κανονισμός Σπουδών του Προγράμματος Μεταπτυχιακών Σπουδών με τίτλο “Φωτογραφία:
Έρευνα και Μεθοδολογία” του Τμήματος Φωτογραφίας
και Οπτικοακουστικών Τεχνών της Σχολής Εφαρμοσμένων Τεχνών και Πολιτισμού του Πανεπιστημίου Δυτικής
Αττικής» (B’ 3094).
19. Το γεγονός ότι με την παρούσα δεν προκαλείται
δαπάνη σε βάρους του κρατικού προϋπολογισμού, αποφασίζει:
Την έγκριση της τροποποίησης της υπ’ αρ. 49352/
24-06-2021 απόφασης της Συγκλήτου του Πανεπιστημίου Δυτικής Αττικής «Κανονισμός Σπουδών του Προγράμ-
ματος Μεταπτυχιακών Σπουδών με τίτλο “Φωτογραφία:
Έρευνα και Μεθοδολογία” του Τμήματος Φωτογραφίας
και Οπτικοακουστικών Τεχνών της Σχολής Εφαρμοσμένων Τεχνών και Πολιτισμού του Πανεπιστημίου Δυτικής
Αττικής» (B’ 3094), από το ακαδημαϊκό έτος 2023 - 2024,
ως ακολούθως:
Άρθρο 1
Γενικές Αρχές
Ο δεύτερος κύκλος σπουδών αφορά στην οργάνωση Προγραμμάτων Μεταπτυχιακών Σπουδών (Π.Μ.Σ.)
με ελάχιστο αριθμό εξήντα (60) πιστωτικών μονάδων
(ECTS) και ελάχιστη διάρκεια δύο (2) ακαδημαϊκών
εξαμήνων, η επιτυχής ολοκλήρωση των οποίων οδηγεί στο επίπεδο επτά (7) του Εθνικού και Ευρωπαϊκού
Πλαισίου Προσόντων, σύμφωνα με το άρθρο 47 του
ν. 4763/2020.
Οι διατάξεις του παρόντος κανονισμού εξειδικεύουν
και συμπληρώνουν το νομοθετικό πλαίσιο που διέπει τις
μεταπτυχιακές σπουδές και συγκεκριμένα τις διατάξεις
του ν. 4957/2022 (Α’ 141).
1.1 Αποστολή Προγράμματος Μεταπτυχιακών Σπουδών
Το Πρόγραμμα Μεταπτυχιακών Σπουδών με τίτλο «Φωτογραφία: Έρευνα και Μεθοδολογία», οδηγεί
στην απόκτηση Διπλώματος Μεταπτυχιακών Σπουδών
(Δ.Μ.Σ.) που είναι ακαδημαϊκός τίτλος υψηλού επιπέδου. Μέσω της συστηματικής μελέτης, της ανάπτυξης,
της κριτικής σκέψης και της έρευνας, επιδιώκουν την
παραγωγή νέας γνώσης και την προώθηση της έρευνας
και της καινοτομίας.
1.2 Στόχος του Προγράμματος Μεταπτυχιακών Σπουδών
Το Τμήμα Φωτογραφίας και Οπτικοακουστικών Τεχνών
διοργανώνει το πρόγραμμα μεταπτυχιακών σπουδών
με τίτλο «Φωτογραφία: Έρευνα και Μεθοδολογία», το
οποίο στοχεύει:
- στην περαιτέρω προαγωγή της γνώσης, την ανάπτυξη της έρευνας, καθώς και την ικανοποίηση των εκπαι-
δευτικών, ερευνητικών, κοινωνικών, πολιτιστικών και
αναπτυξιακών αναγκών της χώρας,
- στην υψηλού επιπέδου εξειδίκευση των πτυχιούχων
σε θεωρητικές και εφαρμοσμένες περιοχές συγκεκριμένων γνωστικών κλάδων, ειδικές θεματικές ενότητες
ή επιμέρους κλάδους των γνωστικών αντικειμένων του
πρώτου κλάδου σπουδών του οικείου Τμήματος.
1.3 Πιστοποίηση
Η ολοκλήρωση της διαδικασίας ίδρυσης προγραμμάτων σπουδών της παρ.  1, του άρθρου 80, του
ν. 4957/2022 και η έναρξη της λειτουργίας τους προϋποθέτουν την προηγούμενη πιστοποίησή τους από
την Εθνική Αρχή Ανώτατης Εκπαίδευσης (ΕΘ.Α.Α.Ε.). Για
τη συνέχιση της λειτουργίας τους απαιτείται η περιοδική πιστοποίησή τους ανά πέντε (5) έτη στο πλαίσιο
αξιολόγησης της ακαδημαϊκής μονάδας στην οποία
εντάσσονται.
Άρθρο 2
Σκοπός - Στόχοι του ΠΜΣ
Το Τμήμα Φωτογραφίας και Οπτικοακουστικών Τεχνών
του Πανεπιστημίου Δυτικής Αττικής λειτουργεί, σύμφωνα με τις διατάξεις, της κείμενης νομοθεσίας, Πρόγραμμα
Μεταπτυχιακών Σπουδών (ΠΜΣ) με τίτλο: «Φωτογραφία:
Έρευνα και Μεθοδολογία».
Αντικείμενο/Σκοπός
Αντικείμενο του Προγράμματος Μεταπτυχιακών Σπουδών «Φωτογραφία: Έρευνα και Μεθοδολογία» είναι η
εκπαίδευση φοιτητών σε μεταπτυχιακό επίπεδο για την
προαγωγή της επιστημονικής γνώσης και έρευνας στο
πεδίο των φωτογραφικών σπουδών και των εφαρμογών
της φωτογραφικής εικόνας.
Το Τμήμα Φωτογραφίας και Οπτικοακουστικών Τεχνών
του Πανεπιστημίου Δυτικής Αττικής διαθέτει μέλη Διδακτικού Ερευνητικού Προσωπικού τα οποία μπορούν να
καλύψουν τις ανάγκες του νέου Μεταπτυχιακού Προγράμματος.
Το πρόγραμμα στοχεύει να προσφέρει εξειδικευμένες
θεωρητικές και τεχνικές γνώσεις οι οποίες εστιάζουν:
α) στην έρευνα ως εργαλείο ανάπτυξης του φωτογραφικού έργου ή στην έρευνα που απαιτείται για τη
συγκρότηση ενός αρχείου και την περαιτέρω αξιολόγησή του.
β) σε ζητήματα αισθητικής και ρητορικής της σύγχρονη φωτογραφικής εικόνας,
γ) στο ρόλο της φωτογραφικής εικόνας στην οικονομία
της τέχνης και της επικοινωνίας.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 213/16.01.2024
Απευθύνεται σε όλους όσοι επιθυμούν να αναπτύξουν τη
δημιουργική τους ικανότητα καθώς και τη θεωρητική και
κριτική τους σκέψη για τη φωτογραφία. Ειδικότερα απευθύνεται στους απόφοιτους του Τμήματος Φωτογραφίας
και Οπτικοακουστικών Τεχνών καθώς και σε απόφοιτους
άλλων Ιδρυμάτων Ανώτατης Εκπαίδευσης της Ελλάδας ή
του εξωτερικού προερχόμενους από διαφορετικές κατευθύνσεις όπως οι ακόλουθες: Εφαρμοσμένες Τέχνες, Καλές
Τέχνες, Κινηματογράφος, Νέες Τεχνολογίες, Τμήματα Επικοινωνίας, Ιστορίας, Ανθρωπολογίας, Παιδαγωγικά κ.τ.λ.
Επικεντρωμένο στην ιστορία, στην κριτική θεωρία,
στην ανάλυση και στην αισθητική της φωτογραφίας το
ΠΜΣ Φωτογραφία: Έρευνα και Μεθοδολογία παρέχει
στους φοιτητές τις απαραίτητες γνώσεις που θα επιτρέψουν την ανάπτυξη και εξέλιξη της δημιουργικής τους
ικανότητας. Επιπρόσθετα τους εισάγει σε νέα πεδία γνώσης που θα συμβάλλουν στην επιτυχή δραστηριοποίηση
τους σε τομείς σχετικούς με την εικόνα.
Άρθρο 3
Μεταπτυχιακός Τίτλος Σπουδών
Το Τμήμα Φωτογραφίας και Οπτικοακουστικών Τεχνών
της Σχολής Εφαρμοσμένων Τεχνών και Πολιτισμού του
Πανεπιστημίου Δυτικής Αττικής απονέμει Δίπλωμα Μεταπτυχιακών Σπουδών (Δ.Μ.Σ.), με ελληνικό τίτλο «Φω-
τογραφία: Έρευνα και Μεθοδολογία» και αγγλικό τίτλο
«Photography: Research And Methodology».
Άρθρο 4
Δομή και Όργανα του ΠΜΣ
Τα αρμόδια όργανα για την οργάνωση και λειτουργία
του Π.Μ.Σ. είναι τα ακόλουθα:
Α) η Σύγκλητος του Πα.Δ.Α.
Β) η Συνέλευση του Τμήματος (Σ.Τ.)
Γ) η Συντονιστική Επιτροπή (Σ.Ε.) του Π.Μ.Σ.Δ) ο Διευθυντής του Π.Μ.Σ.
Ε) η Επιτροπή Μεταπτυχιακών Σπουδών (Ε.Μ.Σ.).
4.1 Η Σύγκλητος του Πα.Δ.Α.
Η Σύγκλητος έχει τις ακόλουθες αρμοδιότητες:
1. εγκρίνει την ίδρυση του Προγράμματος Μεταπτυχιακών Σπουδών (Π.Μ.Σ.) ή την τροποποίηση της από-
φασης ίδρυσης του Π.Μ.Σ.,
2. εγκρίνει την παράταση της χρονικής διάρκειας της
λειτουργίας των Π.Μ.Σ.,
3. συγκροτεί την Επιτροπή Προγράμματος Σπουδών,
σε περίπτωση διατμηματικών ή διιδρυματικών ή κοινών
Π.Μ.Σ.,
4. αποφασίζει την κατάργηση των Π.Μ.Σ. που προσφέρονται από το Πανεπιστήμιο Δυτικής Αττικής.
4.2 Η Συνέλευση του Τμήματος
Κύρια αρμοδιότητα της Συνέλευσης του Τμήματος,
είναι να εισηγείται στη Σύγκλητο δια της Επιτροπής Μεταπτυχιακών Σπουδών κατ’ ελάχιστον τις περ. α) έως ιστ)
των παρ. 3 και 4 του άρθρου 80, του ν. 4957/2022 (Α’ 141)
μαζί με τον εσωτερικό Κανονισμό λειτουργίας του Π.Μ.Σ.
Η Συνέλευση του Τμήματος, είναι αρμόδια για την οργάνωση, διοίκηση και διαχείριση του Π.Μ.Σ. και ιδίως:
1) Συγκροτεί επιτροπές για την αξιολόγηση των αιτήσεων των υποψήφιων μεταπτυχιακών φοιτητών και
εγκρίνει την εγγραφή αυτών στο Π.Μ.Σ.,
2) αναθέτει το διδακτικό έργο στους διδάσκοντες του
Π.Μ.Σ.,
3) εισηγείται προς τη Σύγκλητο την τροποποίηση της
απόφασης ίδρυσης του Π.Μ.Σ., καθώς και την παράταση
της διάρκειας του Π.Μ.Σ.,
4) εγκρίνει τη μερική φοίτηση σε φοιτητές που πληρούν τα κριτήρια σύμφωνα με την κείμενη νομοθεσία,
5) συγκροτεί εξεταστικές επιτροπές για την εξέταση
των διπλωματικών εργασιών των μεταπτυχιακών φοιτητών και ορίζει τον επιβλέποντα ανά εργασία,
6) διαπιστώνει την επιτυχή ολοκλήρωση της φοίτησης,
προκειμένου να απονεμηθεί ο τίτλος του Π.Μ.Σ.,
7) εγκρίνει τον απολογισμό του Π.Μ.Σ., κατόπιν εισήγησης της Συντονιστικής Επιτροπής (Σ.Ε.),
8) πραγματοποιεί την εξέταση των κριτηρίων περί
απαλλαγής από τα τέλη φοίτησης και εκδίδει αιτιολογημένη απόφαση περί αποδοχής ή απόρριψης της αίτησης,
9) εγκρίνει κάθε άλλο θέμα που απαιτείται για την ομαλή λειτουργία του Π.Μ.Σ.
Με απόφαση της Συνέλευσης του Τμήματος, οι αρμοδιότητες των περ. 1) και 5) δύναται να μεταβιβάζονται
στη Σ.Ε. του Π.Μ.Σ.
4.3 Η Συντονιστική Επιτροπή (Σ.Ε.):
Με απόφαση της Συνέλευσης του Τμήματος συγκροτείται η Συντονιστική Επιτροπή, με διετή θητεία, η οποία
αποτελείται από τον Διευθυντή του Π.Μ.Σ. και τέσσερα
(4) μέλη Διδακτικού Ερευνητικού Προσωπικού (Δ.Ε.Π.)
του Τμήματος, που έχουν συναφές γνωστικό αντικείμενο
με αυτό του Π.Μ.Σ. και αναλαμβάνουν διδακτικό έργο
στο Π.Μ.Σ. Η Σ.Ε. είναι αρμόδια για την παρακολούθηση
και τον συντονισμό της λειτουργίας του προγράμματος
και ιδίως:
1) Καταρτίζει τον αρχικό ετήσιο προϋπολογισμό του
Π.Μ.Σ. και τις τροποποιήσεις του, εφόσον το Π.Μ.Σ. διαθέτει πόρους σύμφωνα με το άρθρο 84 του ν. 4957/2022,
και εισηγείται την έγκρισή του προς την Επιτροπή Ερευνών του Ειδικού Λογαριασμού Κονδυλίων Έρευνας
(Ε.Λ.Κ.Ε.),
2) καταρτίζει τον απολογισμό του προγράμματος και
εισηγείται την έγκρισή του προς τη Συνέλευση του Τμήματος ή την ΕΠΣ,
3) εγκρίνει τη διενέργεια δαπανών του Π.Μ.Σ.,
4) εγκρίνει τη χορήγηση υποτροφιών, ανταποδοτικών
ή μη, σύμφωνα με όσα ορίζονται στην απόφαση ίδρυσης
του Π.Μ.Σ. και τον Κανονισμό μεταπτυχιακών και διδακτορικών σπουδών,
5) εισηγείται προς τη Συνέλευση του Τμήματος ή την
Ε.Π.Σ. την κατανομή του διδακτικού έργου, καθώς και
την ανάθεση διδακτικού έργου στις κατηγορίες διδασκόντων του άρθρου 83 του ν. 4957/2022,
6) εισηγείται προς τη Συνέλευση του Τμήματος ή την
Ε.Π.Σ. την πρόσκληση Επισκεπτών Καθηγητών για την
κάλυψη διδακτικών αναγκών του Π.Μ.Σ.,
7) καταρτίζει σχέδιο για την τροποποίηση του προγράμματος σπουδών, το οποίο υποβάλλει προς τη Συ-
νέλευση του Τμήματος ή την Ε.Π.Σ.,
8) εισηγείται προς τη Συνέλευση του Τμήματος την
ανακατανομή των μαθημάτων μεταξύ των ακαδημαϊκών εξαμήνων, καθώς και θέματα που σχετίζονται με
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 213/16.01.2024
την ποιοτική αναβάθμιση του προγράμματος σπουδών.
Δύνανται να μεταβιβάζονται προς τη Συντονιστική Επιτροπή συγκεκριμένες αρμοδιότητες της Συνέλευσης
του Τμήματος ή της Ε.Π.Σ. για την αποτελεσματικότερη
λειτουργία του Π.Μ.Σ., κατόπιν έκδοσης σχετικής απόφασης μεταβίβασης αρμοδιοτήτων. Στην Σ.Ε. δύναται
να συμμετέχουν Ομότιμοι Καθηγητές του Τμήματος ή
των συνεργαζόμενων Τμημάτων, εφόσον παρέχουν διδακτικό έργο στο Π.Μ.Σ.
4.4 Ο Διευθυντής Π.Μ.Σ.
Ο Διευθυντής του Π.Μ.Σ. προέρχεται από τα μέλη Δ.Ε.Π.
του Τμήματος κατά προτεραιότητα βαθμίδας Καθηγητή
ή Αναπληρωτή Καθηγητή και ορίζεται με απόφαση της
Συνέλευσης του Τμήματος (ή της Ε.Π.Σ.) για διετή θητεία,
με δυνατότητα ανανέωσης χωρίς περιορισμό.
Ο Διευθυντής του Π.Μ.Σ. έχει τις ακόλουθες αρμοδιότητες:
1) Προεδρεύει της Σ.Ε., καθώς και της Επιτροπής Προγράμματος Σπουδών, σε περίπτωση διατμηματικού ή
διιδρυματικού ή κοινού Π.Μ.Σ., συντάσσει την ημερήσια
διάταξη και συγκαλεί τις συνεδριάσεις της,
2) εισηγείται τα θέματα που αφορούν στην οργάνωση
και λειτουργία του Π.Μ.Σ. προς τη Συνέλευση του Τμήματος σε περίπτωση αυτοδύναμου Π.Μ.Σ. ή προς την
Ε.Π.Σ. σε περίπτωση διατμηματικού ή διιδρυματικού ή
κοινού Π.Μ.Σ.,
3) εισηγείται προς τη Σ.Ε. και τα λοιπά όργανα του
Π.Μ.Σ. και του Α.Ε.Ι. θέματα σχετικά με την αποτελεσματική λειτουργία του Π.Μ.Σ.,
4) είναι Επιστημονικός Υπεύθυνος του προγράμματος
σύμφωνα με το άρθρο 234 του ν. 4957/2022 και ασκεί
τις αντίστοιχες αρμοδιότητες,
5) παρακολουθεί την υλοποίηση των αποφάσεων των
οργάνων του Π.Μ.Σ. και του Εσωτερικού Κανονισμού
μεταπτυχιακών προγραμμάτων σπουδών, καθώς και
την παρακολούθηση εκτέλεσης του προϋπολογισμού
του Π.Μ.Σ.,
6) ασκεί οποιαδήποτε άλλη αρμοδιότητα, η οποία ορίζεται στην απόφαση ίδρυσης του Π.Μ.Σ.
Ο Διευθυντής του Π.Μ.Σ., καθώς και τα μέλη της Σ.Ε. ή
της Ε.Π.Σ. δεν δικαιούνται αμοιβής ή οιασδήποτε αποζημίωσης για την εκτέλεση των αρμοδιοτήτων που τους
ανατίθενται και σχετίζεται με την εκτέλεση των καθηκόντων τους.
Ορισμός νέου Διευθυντή ή μέλους της Σ.Ε., σε περίπτωση παραίτησης, μπορεί να πραγματοποιηθεί με
απόφαση των αρμοδίων οργάνων, κατόπιν υποβολής
αίτησης των μελών και αιτιολογικής έκθεσης του αιτήματος αλλαγής/παραίτησης.
4.5 Η Επιτροπή Μεταπτυχιακών Σπουδών:
Με απόφαση της Συγκλήτου, κατόπιν πρότασης των
Κοσμητειών των Σχολών του Πανεπιστημίου Δυτικής
Αττικής συγκροτείται η Επιτροπή Μεταπτυχιακών Σπουδών. Η Επιτροπή αποτελείται από ένα (1) μέλος Διδακτι-
κού Ερευνητικού
4.6 Διοικητική Υποστήριξη του ΠΜΣ
Το ΠΜΣ, «Φωτογραφία: Έρευνα και Μεθοδολογία»
υποστηρίζεται από τη Γραμματεία του Προγράμματος
που είναι εγκατεστημένη στο Πανεπιστήμιο Δυτικής
Αττικής (ΠΑ.Δ.Α.). Η Γραμματεία του ΠΜΣ μπορεί να
αποτελείται από μέλη του Διοικητικού Προσωπικού
του ΠΑ.Δ.Α., μέλη ΕΔΙΠ και μέλη ΕΤΕΠ του Τμήματος ή
κατόπιν ανοικτής προκήρυξης και έχει ως καθήκον τη
γραμματειακή υποστήριξη του ΠΜΣ, όπως την προετοιμασία της διαδικασίας εισδοχής υποψηφίων, την τή-
ρηση των οικονομικών στοιχείων του Προγράμματος,
τη γραμματειακή υποστήριξη της ΣΕ, την καταχώριση
βαθμολογιών κ.λπ.
Άρθρο 5
Κατηγορίες και Αριθμός Εισακτέων
Στο Π.Μ.Σ. «Φωτογραφία: Έρευνα και Μεθοδολογία»
γίνονται δεκτοί πτυχιούχοι Ιδρυμάτων Τριτοβάθμιας
Εκπαίδευσης της ημεδαπής ή ομοταγών Ιδρυμάτων
της αλλοδαπής, σύμφωνα με τις διατάξεις της κείμενης
νομοθεσίας.
Αίτηση μπορούν να υποβάλουν και τελειόφοιτοι Τμημάτων, υπό την προϋπόθεση ότι θα έχουν προσκομί-
σει Βεβαίωση Περάτωσης των Σπουδών τους πριν την
ημερομηνία επικύρωσης του πίνακα των επιτυχόντων.
Στην περίπτωση αυτή, αντίγραφο του πτυχίου ή του διπλώματός τους προσκομίζεται πριν από την ημερομηνία
έναρξης του προγράμματος.
Αίτηση δύναται να υποβάλλουν και τελειόφοιτοι αλλοδαπών Ιδρυμάτων τα οποία δεν είναι ακόμα ενταγμένα
στο Εθνικό Μητρώο Αναγνωρισμένων Ιδρυμάτων της
αλλοδαπής του ΔΟΑΤΑΠ. Σε περίπτωση που Ίδρυμα της
Αλλοδαπής δεν βρίσκεται αναρτημένο στον ιστότοπο
του ΔΟΑΤΑΠ, το Τμήμα εφαρμόζει τη διαδικασία της
παρ. 5, του άρθρου 304, του ν. 4957/2022. Σε διαφορετική περίπτωση γίνεται διαγραφή του φοιτητή, χωρίς
να υπάρχει αξίωση από τον φοιτητή επιστροφής των
χρημάτων που ενδεχομένως κατέθεσε.
5.1 Κατηγορίες Εισακτέων
Το Π.Μ.Σ. «Φωτογραφία: Έρευνα και Μεθοδολογία»
απευθύνεται στους απόφοιτους του Τμήματος Φωτογραφίας και Οπτικοακουστικών Τεχνών, καθώς και σε
απόφοιτους άλλων Ιδρυμάτων Ανώτατης Εκπαίδευσης
της Ελλάδας ή του εξωτερικού προερχόμενους από
διαφορετικές κατευθύνσεις όπως οι ακόλουθες: Εφαρμοσμένες Τέχνες, Καλές Τέχνες, Κινηματογράφος, Νέες
Τεχνολογίες, Τμήματα Επικοινωνίας, Ιστορίας, Παιδαγωγικά και αποφοίτους άλλων ειδικοτήτων με συναφές
ακαδημαϊκό αντικείμενο.
5.2 Αριθμός εισακτέων
Ο αριθμός εισακτέων στο πρόγραμμα κατ’ έτος ορίζεται κατά ανώτατο όριο σε τριάντα (30). Σε περίπτωση
που ο αριθμός των υποψηφίων είναι μικρότερος του
50% δηλαδή μικρότερος του «15», αποφασίζει η ΣΕ για
τη λειτουργία του μεταπτυχιακού.
Άρθρο 6
Τρόπος Εισαγωγής
Κριτήρια και Τρόπος Επιλογής Εισακτέων:
i. Πρόσκληση εκδήλωσης ενδιαφέροντος.
Το Τμήμα, σε ημερομηνίες που ορίζονται από την Συνέλευση, προβαίνει σε πρόκληση εκδήλωσης ενδιαφέ-
ροντος για την εισαγωγή μεταπτυχιακών φοιτητών στο
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 213/16.01.2024
Π.Μ.Σ. Η δημοσίευση της πρόκλησης εκδήλωσης ενδιαφέροντος γίνεται από το Πανεπιστήμιο Δυτικής Αττικής
με ευθύνη του Τμήματος, ενώ το σχετικό κόστος βαρύνει
το Πανεπιστήμιο ή το Π.Μ.Σ., εάν αυτό έχει τέλη φοίτησης. Η πρόκληση εκδήλωσης ενδιαφέροντος αναρτάται
στην ιστοσελίδα του Τμήματος και του Πα.Δ.Α.
Στην πρόκληση εκδήλωσης ενδιαφέροντος αναφέρονται:
α) Οι προϋποθέσεις συμμετοχής υποψηφίων μεταπτυχιακών φοιτητών στη διαδικασία επιλογής,
β) οι κατηγορίες πτυχιούχων και ο αριθμός εισακτέων,
γ) η διαδικασία και τα κριτήρια επιλογής των μεταπτυχιακών φοιτητών,
δ) οι προθεσμίες υποβολής αιτήσεων,
ε) τα απαιτούμενα δικαιολογητικά,
στ) Κάθε άλλη λεπτομέρεια που κρίνεται απαραίτητη,
η οποία διευκολύνει τη διαδικασία επιλογής των υποψηφίων μεταπτυχιακών φοιτητών.
Οι αιτήσεις και τα απαιτούμενα δικαιολογητικά κατατίθενται στην Γραμματεία του Π.Μ.Σ., σε έντυπη ή σε
ηλεκτρονική μορφή, σε προθεσμία που ορίζεται στην
πρόσκληση εκδήλωσης ενδιαφέροντος και μπορεί να
παραταθεί με απόφαση της Συνέλευσης του Τμήματος.
ii. Επιτροπή Αξιολόγησης Υποψηφίων (Ε.Α.Υ).
Η επιλογή των εισακτέων στο Π.Μ.Σ. γίνεται από Τριμελή Επιτροπή Αξιολόγησης υποψηφίων (Ε.Α.Υ.) η οποία
αποτελείται από μέλη Δ.Ε.Π. του Τμήματος που έχουν
αναλάβει μεταπτυχιακό έργο, η οποία συγκροτείται με
απόφαση της Συνέλευσης.
Τα δικαιολογητικά συμμετοχής περιλαμβάνουν:
α) Αίτηση συμμετοχής,
β) αντίγραφο πτυχίου/διπλώματος ή βεβαίωση περάτωσης σπουδών,
γ) πιστοποιητικό αναλυτικής βαθμολογίας,
δ) αναλυτικό βιογραφικό σημείωμα (αναφορά αναλυτικά σε σπουδές, διδακτική ή και επαγγελματική εμπει-
ρία, επιστημονική δραστηριότητα κ.τ.λ.),
ε) αποδεικτικά καλλιτεχνικής, ερευνητικής ή επαγγελματικής δραστηριότητας (εφόσον υπάρχουν),
στ) τουλάχιστον δύο συστατικές επιστολές (εφόσον
υπάρχουν),
ζ) αντίγραφο μεταπτυχιακού τίτλου (εφόσον υπάρχει),
η) αντίγραφο διπλωματικής/πτυχιακής εργασίας (εάν
έχει εκπονηθεί),
θ) δημοσιεύσεις σε περιοδικά (εφόσον υπάρχουν),
ι) φωτοτυπία δύο όψεων της αστυνομικής ταυτότητας,
ια) αντίγραφο πιστοποιητικού γνώσης της αγγλικής
γλώσσας. Η γνώση πιστοποιείται με αναγνωρισμένο
τίτλο σπουδών (π.χ. Τίτλο σπουδών από Εκπαιδευτικό
Ίδρυμα αγγλόφωνης χώρας ή αγγλόφωνου προγράμματος σπουδών, Πιστοποιητικό First Certificate in English,
Πιστοποιητικό Toefl με βαθμολογία τουλάχιστον 500
μόρια (ή 300 με το νέο τρόπο αξιολόγησης), Πιστοποιητικό IELTS με βαθμό 6,5 και άνω, Κρατικό Πιστοποιητικό
Γλωσσομάθειας (επίπεδο Β2). Οι πτυχιούχοι αγγλόφωνων πανεπιστημίων απαλλάσσονται από την υποχρέωση
προσκόμισης πιστοποιητικού γλωσσομάθειας.
Σε περίπτωση που δεν υπάρχουν οι ανωτέρω προϋποθέσεις για την καλή γνώση της αγγλικής γλώσσας, η Σ.Ε.
του Π.Μ.Σ. θα αποφασίζει για τον τρόπο εξέτασης των
υποψηφίων προκειμένου να διαπιστώνεται η επάρκεια
στην αγγλική γλώσσα.
Θετικά συνυπολογίζεται η γνώση και άλλων ξένων
γλωσσών.
iii) Τα κριτήρια επιλογής των υποψηφίων περιλαμβάνουν:
α) Το γενικό βαθμό του πτυχίου/διπλώματος,
β) τη βαθμολογία στα προπτυχιακά μαθήματα που
είναι σχετικά με το γνωστικό αντικείμενο του Π.Μ.Σ.,
γ) Επιπλέον μεταπτυχιακό,
δ) την επίδοση σε πτυχιακή εργασία, όπου αυτή προβλέπεται στο προπτυχιακό επίπεδο,
ε) την τυχούσα ερευνητική ή επαγγελματική εμπειρία του υποψηφίου σε αντίστοιχο τομέα ή σε συναφές
αντικείμενο και
στ) Προφορική Συνέντευξη.
Η μοριοδότηση των ανωτέρω κριτηρίων καθορίζεται
από την Συνέλευση του Τμήματος κατόπιν εισήγησης
της Σ.Ε. του Π.Μ.Σ.
Επιλέγονται οι υποψήφιοι που θα συγκεντρώνουν την
υψηλότερη συνολική βαθμολογία και μέχρι της κάλυψης
του μέγιστου αριθμού εισακτέων του Προγράμματος.
Η μοριοδότηση γίνεται σύμφωνα με τον παρακάτω
πίνακα:
Βαθμός πτυχίου και βαθμολογία στα
προπτυχιακά μαθήματα που είναι
σχετικά με το γνωστικό αντικείμενο του
ΠΜΣ
40%
Επιπλέον μεταπτυχιακό
10%
Καλλιτεχνική, Ερευνητική ή συγγραφική
δραστηριότητα του υποψηφίου
15%
Επαγγελματική δραστηριότητα του
υποψηφίου
10%
Επίδοση σε διπλωματική εργασία, όπου
αυτή προβλέπεται στον πρώτο κύκλο
σπουδών (και αν είναι σχετική με το
αντικείμενο του ΠΜΣ)
5%
Προφορική Συνέντευξη
20%
ΣΥΝΟΛΟ
iv. Διαδικασία επιλογής
Τα απαιτούμενα δικαιολογητικά υποβάλλονται εντός
των προθεσμιών που ορίζονται στην αντίστοιχη πρόσκληση εκδήλωσης ενδιαφέροντος.
Η διαδικασία επιλογής έχει ως εξής:
Η Γραμματεία του Π.Μ.Σ. παραλαμβάνει τις αιτήσεις
και τα απαραίτητα δικαιολογητικά που υποβάλλουν οι
υποψήφιοι/ες μεταπτυχιακοί/ες φοιτητές/τριες, τα οποία
προβλέπονται από την πρόσκληση εκδήλωσης ενδιαφέροντος κάθε φορά και συντάσσει πίνακα υποψηφίων με-
ταπτυχιακών φοιτητών, τον οποίο διαβιβάζει στην Ε.Α.Υ.
Τα δικαιολογητικά που κατατίθενται από τους υποψήφιους πρέπει να έχουν υποβληθεί εμπρόθεσμα, όπως αυτά
προβλέπονται στη σχετική πρόσκληση εκδήλωσης ενδιαφέροντος. Εκπρόθεσμες αιτήσεις δεν γίνονται δεκτές.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 213/16.01.2024
Η διαδικασία αξιολόγησης των υποψηφίων περιλαμβάνει δύο στάδια:
Στο πρώτο, αξιολογούνται οι αιτήσεις με βάση την
πληρότητα και την εγκυρότητα των απαιτούμενων δικαιολογητικών που υποβλήθηκαν, το οποίο αποτελεί απα-
ραίτητη προϋπόθεση πρόκρισης στο επόμενο στάδιο.
Κατά το δεύτερο στάδιο της διαδικασίας, οι υποψήφιοι/ες καλούνται σε συνέντευξη ενώπιον της Ε.Α.Υ. Στόχος
είναι να διαπιστωθεί ποιοι/ές υποψήφιοι/ες είναι ικανοί/
ές να ανταποκριθούν ουσιαστικά στις απαιτήσεις του
Π.Μ.Σ., συνεκτιμώντας το κίνητρο και το ενδιαφέρον,
αλλά και τη συνολικότερη συγκρότηση και επιστημονική
τους επάρκεια σε σχέση με το αντικείμενο του μεταπτυχιακού προγράμματος.
Με την ολοκλήρωση των διαδικασιών αξιολόγησης, η
Ε.Α.Υ. καταρτίζει πλήρη κατάλογο με όλους τους υποψηφίους, ιεραρχεί τους υποψηφίους, προβαίνει στην τελική
επιλογή και καταρτίζει τον προσωρινό πίνακα των επιτυχόντων, ο οποίος επικυρώνεται από τη Συνέλευση του
Τμήματος. Η ανάρτησή του πραγματοποιείται σύμφωνα
με τις διατάξεις περί προστασίας προσωπικών δεδομένων, στην ιστοσελίδα του Π.Μ.Σ. και στις ανακοινώσεις
του Τμήματος.
Σε περίπτωση που δυο ή περισσότεροι υποψήφιοι συγκεντρώσουν συνολικά τον ίδιο αριθμό μορίων, γίνονται
δεκτοί ως ισοβαθμήσαντες.
Ένσταση κατά του προσωρινού πίνακα επιτυχόντων
μπορεί να γίνει μέσα σε πέντε (5) εργάσιμες ημέρες από
την ημερομηνία ανακοίνωσης των πινάκων. Η ένσταση,
πρέπει να είναι συγκεκριμένη και κρίνεται τελεσίδικα
από Τριμελή Επιτροπή μελών Δ.Ε.Π. του Τμήματος που
έχουν αναλάβει μεταπτυχιακό έργο, η οποία ορίζεται με
απόφαση της Συνέλευσης.
Μετά την λήξη της προθεσμίας ενστάσεων και την
τελεσίδικη απόφαση της επιτροπής ενστάσεων (εάν
υπάρχουν), αναρτάται ο τελικός πίνακας επιτυχόντων,
σύμφωνα με την διαδικασία ανάρτησης του προσωρινού
πίνακα.
Οι επιτυχόντες υποψήφιοι καλούνται να απαντήσουν γραπτώς ή ηλεκτρονικώς (email) εντός προκαθο-
ρισμένης προθεσμίας από την ανάρτηση του τελικού
πίνακα (όπως ορίζεται στην πρόσκληση εκδήλωσης
ενδιαφέροντος του κάθε Π.Μ.Σ.) για την αποδοχή της
ένταξης τους στο Π.Μ.Σ και τους όρους λειτουργίας
του, όπως αυτοί περιγράφονται στον κανονισμό λειτουργίας του Π.Μ.Σ.
Εφόσον υπάρξουν αρνήσεις, η Γραμματεία ενημερώνει
τους αμέσως επόμενους υποψήφιους στη σειρά αξιολόγησης από τον τελικό πίνακα επιτυχόντων.
v. Εγγραφή στο Π.Μ.Σ.
Οι επιτυχόντες θα πρέπει να εγγραφούν στη γραμματεία του Π.Μ.Σ. σε προθεσμίες που ορίζονται από τα
αρμόδια όργανα. Για λόγους εξαιρετικής ανάγκης είναι
δυνατή η εγγραφή μεταπτυχιακού φοιτητή μετά από τη
λήξη της προθεσμίας με απόφαση της Συντονιστικής Επιτροπής ύστερα από αιτιολογημένη αίτηση του ενδιαφε-
ρομένου. Οι εισακτέοι μεταπτυχιακοί φοιτητές μπορούν
να ενημερώνονται από την ιστοσελίδα του Τμήματος ή/
και από τη Γραμματεία του Π.Μ.Σ.
Άρθρο 7
Διάρκεια Σπουδών Φοίτησης
7.1 Χρονική διάρκεια φοίτησης
Η διάρθρωση των προγραμμάτων σπουδών δεύτερου κύκλου πραγματοποιείται με τέτοιο τρόπο ώστε να
περιλαμβάνει εκπαιδευτικές δραστηριότητες που αντιστοιχούν σε εξήντα (60) πιστωτικές μονάδες (European
Credit Transfer and Accumulation System - ECTS) ανά
ακαδημαϊκό έτος. Η ανώτατη διάρκεια φοίτησης σε ένα
πρόγραμμα σπουδών δεύτερου κύκλου με ελάχιστη διάρκεια δυο (2) ακαδημαϊκών εξαμήνων για την απονομή
του τίτλου σπουδών, είναι ο χρόνος αυτός προσαυξημένος κατά ένα (1) ακαδημαϊκό εξάμηνο. Σε πρόγραμμα
μεταπτυχιακών σπουδών του οποίου ο ελάχιστος χρόνος
υπερβαίνει τα δύο (2) ακαδημαϊκά εξάμηνα (εάν είναι
τρία ή τέσσερα εξάμηνα), η ανώτατη διάρκεια φοίτησης
είναι ο ελάχιστος χρόνος σπουδών, προσαυξημένος κατά
δύο (2) ακαδημαϊκά εξάμηνα. Μετά από τη συμπλήρωση
της ανώτατης διάρκειας φοίτησης, με την επιφύλαξη των
επόμενων παραγράφων, η Συνέλευση του Τμήματος,
εκδίδει πράξη διαγραφής.
Για το Π.Μ.Σ. «Φωτογραφία: Έρευνα και Μεθοδολογία»
η χρονική διάρκεια φοίτησης ορίζεται σε τρία (3) ακαδημαϊκά εξάμηνα, στα οποία περιλαμβάνεται και ο χρόνος
εκπόνησης διπλωματικής εργασίας.
7.2 Αναστολή Φοίτησης
Ο μεταπτυχιακός φοιτητής μπορεί με αίτησή του να
ζητήσει αιτιολογημένα αναστολή φοίτησης (στρατιωτική
θητεία, ασθένεια, απουσία στο εξωτερικό κ.λπ.) εφόσον
προσκομίσει τα σχετικά δικαιολογητικά. Η απόφαση λαμβάνεται από τη Συνέλευση του Τμήματος κατόπιν εισήγη-
σης της Συντονιστικής Επιτροπής. Τα εξάμηνα αναστολής της φοιτητικής ιδιότητας δεν προσμετρώνται στην
προβλεπόμενη μέγιστη διάρκεια κανονικής φοίτησης. Το
δικαίωμα αναστολής σπουδών δύναται να ασκηθεί άπαξ
ή τμηματικά για χρονικό διάστημα κατ’ ελάχιστον ενός (1)
ακαδημαϊκού εξαμήνου, αλλά η συνολική διάρκεια της
αναστολής δεν δύναται να υπερβαίνει αθροιστικά τα δύο
(2) ακαδημαϊκά εξάμηνα. Οι φοιτητές που βρίσκονται σε
αναστολή φοίτησης, χάνουν την φοιτητική ιδιότητα καθ’
όλο το χρονικό διάστημα της αναστολής. Ο/Η φοιτητής/
τρια με την επάνοδό του/της στη φοίτηση εξακολουθεί να
υπάγεται στο καθεστώς φοίτησης του χρόνου εγγραφής
του/της ως μεταπτυχιακός/ης φοιτητής/τριας.
7.3 Ακαδημαϊκό Ημερολόγιο του Προγράμματος
Στην αρχή κάθε εξαμήνου και πριν την έναρξη των
μαθημάτων του Π.Μ.Σ ανακοινώνεται στους μεταπτυχιακούς φοιτητές το Ακαδημαϊκό Ημερολόγιο. Στο Ακα-
δημαϊκό Ημερολόγιο του ΠΜΣ αναγράφονται οι ημερομηνίες έναρξης και λήξης των εξαμήνων, οι περίοδοι
εξετάσεων και οι αργίες.
7.4 Ημέρες Μαθημάτων
Τα μαθήματα διεξάγονται κάθε Παρασκευή & Σάββατο.
7.5 Αναπληρώσεις μαθημάτων
Σε περίπτωση κωλύματος διεξαγωγής μαθήματος
προβλέπεται η έγκαιρη αναπλήρωσή του. Οι φοιτητές
ενημερώνονται είτε μέσω ηλεκτρονικού ταχυδρομείου
για την ημερομηνία και την ώρα αναπλήρωσης είτε μέσω
ανακοίνωσης στον ιστότοπο του Π.Μ.Σ.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 213/16.01.2024
7.6 Όρια απουσιών
Οι μεταπτυχιακοί φοιτητές υποχρεούνται να παρακολουθούν όλες τις δραστηριότητες του ΠΜΣ. Ένας μεταπτυχιακός
φοιτητής θεωρείται ότι έχει παρακολουθήσει κάποιο μάθημα (και επομένως έχει δικαίωμα συμμετοχής στις εξετάσεις)
μόνον αν έχει παρακολουθήσει τουλάχιστον το 75% των ωρών της διδασκαλίας του μαθήματος. Σε κάθε περίπτωση,
η συμμετοχή και παρακολούθηση διαπιστώνεται με ευθύνη των διδασκόντων των μαθημάτων.
Άρθρο 8
Πρόγραμμα Σπουδών
Ακολουθεί το αναλυτικό πρόγραμμα μαθημάτων ανά εξάμηνο του Π.Μ.Σ. «Φωτογραφία: Έρευνα και Μεθοδολογία»:
Α’ Εξάμηνο
Τίτλος Μαθήματος
Κωδικός
Διδακτικές
ώρες
ECTS
Κατηγορία
Υποχρεωτικά μαθήματα
Οπτικές Μεθοδολογίες
Α1
Θεωρητικό
Θεσμοί και Κριτική Σκέψη
Β1
Θεωρητικό
Κριτική Σκέψη και Ανάλυση
στην Πράξη I
Γ1
Εργαστηριακό
Ψυχαναλυτικές Προσεγγίσεις
στην Εικόνα
Δ1
Θεωρητικό
Σύνολο ECTS
Β’ Εξάμηνο
Τίτλος Μαθήματος
Κωδικός
Διδακτικές
ώρες
ECTS
Κατηγορία
Υποχρεωτικά μαθήματα
Κριτικές Αναγνώσεις και
Σύγχρονη Φωτογραφική
Παραγωγή
Α2
Θεωρητικό
Πρακτικές Προβολής και
Προώθησης
Β2
Θεωρητικό
Κριτική Σκέψη και Ανάλυση
στην Πράξη ΙΙ
Γ2
Εργαστηριακό
Φωτογραφικό Εργαστήριο
Δ2
Εργαστηριακό
Σύνολο ECTS
Γ’ Εξάμηνο
Τίτλος Μαθήματος
Κωδικός
Διδακτικές
ώρες
ECTS
Κατηγορία
Διπλωματική Εργασία
ΔΕ
Σύνολο ECTS
ΠΕΡΙΕΧΟΜΕΝΟ/ΠΕΡΙΓΡΑΦΗ ΜΑΘΗΜΑΤΩΝ ΤΟΥ ΠΜΣ ΠΡΩΤΟ ΕΞΑΜΗΝΟ
1. Κωδικός Μαθήματος Α1
Τίτλος Μαθήματος Οπτικές Μεθοδολογίες
Στην ενότητα Οπτικές Μεθοδολογίες μελετάται η έρευνα και η μεθοδολογία ως διαδικασίες άρρηκτα συνδεδεμένες
με τις φωτογραφικές πρακτικές τόσο στην παραγωγή όσο και την θεωρητική υποστήριξη του φωτογραφικού έργου.
Σκοπός του μαθήματος είναι η εκτενής παρουσίαση και κατανόηση της έρευνας και της μεθοδολογίας ως αναγκαία
πρακτική για τη μελέτη της εικόνας και την εμβάθυνση σε ένα φωτογραφικό θέμα. Ενθαρρύνεται η διεπιστημονική
μελέτη με τη δυνατότητα επιλογής ενός θέματος συνδυαστικά με ένα άλλο γνωστικό πεδίο (όπως για παράδειγμα
το γνωστικό πεδίο προπτυχιακών σπουδών του φοιτητή/τριας).
Αναλυτικά στην ύλη του μαθήματος περιλαμβάνεται η μελέτη θεμάτων εικονολογίας, σημειολογίας, ποιοτικής
και ποσοτικής ανάλυσης, ανάλυσης της σχέσης κειμένου- διακειμενικότητας και περιεχομένου μεικτών μεθόδων
έρευνας. Επίσης αναλύεται εκτενώς η διαδικασία παραγωγής εικόνων ως ερευνητικό εργαλείο (φωτογραφική τεκμηρίωση) και οι τρόποι κοινοποίησης (μετάδοσης) των σχετικών αποτελεσμάτων.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 213/16.01.2024
Η ατομική πρωτοβουλία και δράση είναι ζωτικής σημασίας στο πρόγραμμα μεταπτυχιακών σπουδών και ει-
δικότερα η ενότητα «Οπτικές Μεθοδολογίες» έχει στόχο
την ανάπτυξη αναλυτικών, κριτικών, σχεδιαστικών και
πρακτικών δεξιοτήτων. Αυτός είναι και ο λόγος που η
ενότητα περιλαμβάνει την τήρηση «ημερολογίου έρευνας» το οποίο θα αποτελέσει γραπτή αναφορά για τα
έργα, ντοκουμέντα, ταινίες και οποιοδήποτε άλλο υλικό
ήταν αναγκαίο για την εξέλιξη του θέματος που επιλέχθηκε προς μελέτη.
Η ενότητα εξετάζεται και βαθμολογείται με την παράδοση του «ημερολογίου έρευνας» και μια γραπτή
εργασία.
2. Κωδικός Μαθήματος Β1
Τίτλος Μαθήματος ΘΕΣΜΟΙ ΚΑΙ ΚΡΙΤΙΚΗ ΣΚΕΨΗ
Η ενότητα Θεσμοί και Κριτική Σκέψη έχει ως περιεχόμενο τη μελέτη του τρόπου με τον οποίο θεσμοί όπως
μουσεία, αρχεία, διεθνείς φωτογραφικές διοργανώσεις,
εκθέσεις και εκδόσεις αξιολογούν και διαμορφώνουν
εθνικές ταυτότητες, καλλιτεχνικές τάσεις κ.τ.λ. Στόχος
της ενότητας είναι η διεύρυνση της Κριτικής Σκέψης στη
σημασία της διαχείρισης των φωτογραφικών εικόνων.
Εξετάζονται τα ακόλουθα θέματα:
α) Η συγκρότηση ενός αρχείου ή μιας συλλογής, δημόσιας ή ιδιωτικής, αρχές έννοιες και ορισμοί. Σχέσεις
και δεσμοί των φωτογραφιών που συνθέτουν αρχεία και
συλλογές. Η προέλευση και η πρόθεση της δημιουργίας
τους, ο αρχικός προορισμός και η εισαγωγή της σε ένα
αρχείο. Από τον επαγγελματία στον ερασιτέχνη φωτογράφο. Φωτογραφικά ντοκουμέντα και καλλιτεχνικά
έργα, Πρακτικές αποκατάστασης - ταξινόμησης.
β) Αναγνώσεις: Φωτογραφικά αρχεία, Μουσεία, και Συλλογές στην Ελλάδα. Αξιολόγηση και χρήση φωτογραφι-
κών αρχείων. Παραδείγματα από την Ελλάδα. Το αρχείο
ως ιδεολογικό εργαλείο (διαμορφωτή της συλλογικής
μνήμης). Η κατασκευή του παρελθόντος και της ιστορίας. Επιμέλεια εκθέσεων και εκδόσεων με αρχειακό υλικό.
γ) Από την αναπαράσταση στην παραγωγή γνώσης:
To φωτογραφικό αρχείο ως έναυσμα δημιουργικής εικαστικής παραγωγής την τελευταία εικοσαετία. Η εξέλιξη
της καλλιτεχνικής δημιουργίας μέσα από μια σύνθετη
ερευνητική μέθοδο. Η σχέση της τέχνης με το αρχείο
(παραδείγματα και από τον διεθνή χώρο).
Η ενότητα εξετάζεται και βαθμολογείται με την παράδοση γραπτής εργασίας.
3. Κωδικός Μαθήματος Γ1
Τίτλος Μαθήματος ΚΡΙΤΙΚΗ ΣΚΕΨΗ ΚΑΙ ΑΝΑΛΥΣΗ
ΣΤΗΝ ΠΡΑΞΗ Ι
Στο πρώτο μέρος της εργαστηριακής ενότητας Κριτική Σκέψη και Ανάλυση στην Πράξη I η παραγωγή του
φωτογραφικού έργου έχει τη μορφή φωτογραφικού ντοκουμέντου και μπορεί να αποτελέσει μέρος της έρευνας
που θα πραγματοποιηθεί στο πλαίσιο του μαθήματος
Οπτικές Μεθοδολογίες ή τέλος να αποτελέσει ανεξάρτητη ενότητα. Σε πολυάριθμες εργασίες φωτογραφικού
ντοκουμέντου έχει διαπιστωθεί και μελετηθεί η μετεξέλιξη του είδους. Οι δημιουργοί εξερευνούν σήμερα
νέες εκφραστικές δυνατότητες για να καταγράψουν τις
προσωπικές μαρτυρίες τους για την πραγματικότητα.
Ανατρέπουν στερεότυπα δεκαετιών δοκιμάζοντας στρατηγικές τις οποίες δανείζονται από άλλα φωτογραφικά
είδη. Σε αυτή την κατεύθυνση στο εργαστήριο θα δοθεί
έμφαση σε πειραματισμούς καθώς και νέους τρόπους
αφήγησης. Προσκεκλημένοι Ομιλητές: Παράλληλα με
την εξέταση των υπό εξέλιξη εργασιών, στις συναντήσεις
θα πραγματοποιούνται παρουσιάσεις - κριτικές συζητήσεις έργου από γνωστούς φωτογράφους και επιμελητές
εκθέσεων που καλύπτουν ένα ευρύ φάσμα του φωτογραφικού μέσου. Στόχος είναι ο διαμοιρασμός εμπειρίας
και σκέψεων σχετικών με σύγχρονες και παλαιότερες
πρακτικές καθώς και οι μελλοντικές εξελίξεις στη φωτογραφία στο ευρύτερο πλαίσιο του οπτικού πολιτισμού. Η
ενότητα εξετάζεται και βαθμολογείται με την παράδοση
φωτογραφικής εργασίας.
4. Κωδικός Μαθήματος Δ1
Τίτλος Μαθήματος ΨΥΧΑΝΑΛΥΤΙΚΕΣ ΠΡΟΣΕΓΓΙΣΕΙΣ
ΣΤΗΝ ΕΙΚΟΝΑ
Στην ενότητα Ψυχαναλυτικές Προσεγγίσεις στην Εικόνα αναλύονται ζητήματα της ψυχαναλυτικής σημειολο-
γίας της φωτογραφικής εικόνας:
α) Η εικόνα σε σχέση με το ψυχικό σύστημα. Η φωτογραφία ως μεταφορά της ψυχικής εικόνας. Η φωτογρα-
φία σε σχέση με τη λέξη. Η φωτογραφία σε σχέση με το
κενό (Lacan, Derrida, Metz, Le Witt..)
β) Η εικόνα και η αναπαράσταση (η αναπαράσταση
στη φιλοσοφία, η αναπαράσταση στην ψυχανάλυση):
ανάμνηση, όνειρο, τέχνη- φωτογραφία. Η φωτογραφία
και το σωματικό σχήμα. Η φωτογραφία και το “στάδιο
του καθρέφτη”: η εικόνα του εαυτού, η εικόνα του άλλου,
η εικόνα του κόσμου (selfie, απώλεια, υπέρ-εγώ…)
γ) Η εικόνα και η ψευδαίσθηση. Η φωτογραφία και η
παραίσθηση. Η φωτογραφία και η ψυχική διαταραχή. Η
φωτογραφία ως τέχνη: ψυχαναλυτική προσέγγιση του
ανείκαστου (Hjelmslev, Eco, Καστοριάδης…)
δ) Η φωτογραφία και η διαλεκτική ταυτότητας-ετερότητας Η φωτογραφία και η πραγματικότητα ως ση-
μαίνον. Η φωτογραφία και το υποκείμενο του λόγου/η
φωτογραφία και το υποκείμενο του «πράγματος»/η φωτογραφία και το υποκείμενο του θανάτου: memento
mori, vanitas, natura morta (Sontag, Barthes, CadavaBenjamin)
ε) Η φωτογραφία ως κόσμος.
Η ενότητα εξετάζεται και βαθμολογείται με την παράδοση γραπτής εργασίας και προφορικά.
Β ΕΞΑΜΗΝΟ
1. Κωδικός Μαθήματος Α2
Τίτλος Μαθήματος ΚΡΙΤΙΚΕΣ ΑΝΑΓΝΩΣΕΙΣ ΣΤΗ ΣΥΓΧΡΟΝΗ ΦΩΤΟΓΡΑΦΙΚΗ ΠΑΡΑΓΩΓΗ
Η ενότητα Κριτικές Αναγνώσεις και Σύγχρονη Φωτογραφική Παραγωγή στοχεύει στη διεύρυνση της γνώσης
και της κριτικής ικανότητας ως προς την ανάγνωση των
φωτογραφικών εικόνων καθώς και την προετοιμασία της
θεωρητικής πλαισίωσης του έργου.
Θέματα που εξετάζονται είναι τα ακόλουθα:
- Το πολιτικό στη Φωτογραφία
- Φωτογραφία, μεταμνήμη και το μη αναπαραστάσιμο
- Το σύγχρονο φωτογραφικό ντοκουμέντο
- Σημειωτική και Φωτογραφία
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 213/16.01.2024
- Το κοινότοπο (vernacular) και το ιδιωτικό
(confessional) στη Φωτογραφία
- Η μεταμόρφωση του τοπίου: ταυτότητα, ενδεχομενικότητα, επινόηση
- To τοπογραφικό τοπίο και το σύγχρονο υψηλό
- Παγκοσμιοποίηση, διαδίκτυο και Big Data
- Η αναπαράσταση του εαυτού (επιτελεστικές πρακτικές, ρόλοι, αυτοβιογραφία)
- Η κατασκευασμένη εικόνα: Performance και σκηνοθεσία
- Η Τέχνη της Παρακολούθησης
- Πρακτικές ιδιοποίησης και μεταγνώσης στην μετάφωτογραφική εποχή
- Σύγχρονοι τρόποι αφήγησης
Προσκεκλημένοι Ομιλητές: Παράλληλα με την παρουσίαση των θεματικών ενοτήτων, στις συναντήσεις θα
πραγματοποιούνται παρουσιάσεις - κριτικές συζητήσεις
από γνωστούς θεωρητικούς οι οποίοι θα καλύπτουν ένα
ευρύ φάσμα θεμάτων του οπτικού πολιτισμού. Στόχος
είναι ο διαμοιρασμός γνώσης και σκέψεων σχετικών
με σύγχρονες και παλαιότερες θεωρίες σχετικές με την
αναπαράσταση.
Η ενότητα εξετάζεται και βαθμολογείται με την παράδοση εργασίας.
2. Κωδικός Μαθήματος Β2
Τίτλος Μαθήματος ΠΡΑΚΤΙΚΕΣ ΠΡΟΒΟΛΗΣ ΚΑΙ ΠΡΟΩΘΗΣΗΣ
Στην ενότητα Πρακτικές Προβολής και Προώθησης
εξετάζονται οι δυνατότητες και οι πρακτικές προώθησης του φωτογραφικού έργου σε πραγματικά ή ψηφιακά
περιβάλλοντα. Το διαδίκτυο είναι σήμερα ένα ελκυστικό και ανυπέρβλητο μέσο διάδοσης του φωτογραφικού
έργου. Η αξιοποίηση των δυνατοτήτων που προσφέρει
προϋποθέτει εξειδικευμένη γνώση της μεταχείρισης των
ψηφιακών αρχείων. Το πρώτο μέρος της ενότητας αφορά
στη μελέτη της επιλογής και διάρθρωσης των εικόνων,
καθώς και στη βέλτιστη επεξεργασία των φωτογραφικών ψηφιακών αρχείων ανάλογα με τον προορισμό τους.
Ενδεικτικά εξετάζονται η δομή και το περιεχόμενο του
ιστότοπου του δημιουργού, η συμμετοχή σε αναγνωρισμένου κύρους διαγωνισμούς, η υποβολή έργων σε
ψηφιακές διαδικτυακές εκδόσεις και εκθέσεις, η χρήση
των κοινωνικών δικτύων κ.τ.λ.
Το δεύτερο μέρος αφορά στην προβολή προώθηση
του φωτογραφικού έργου με ψηφιακές ή αναλογικές
εκτυπώσεις των φωτογραφιών. Εξετάζεται η σημασία, η
παραγωγή και προβολή ατομικών φωτογραφικών λευκωμάτων. Εξετάζεται επίσης η προετοιμασία για συμμε-
τοχή σε portfolio reviews, (όπως η επιλογή των φωτογραφιών, το μέγεθος, η σειρά, ποιοτικά χαρακτηριστικά
των εκτυπώσεων και η παρουσίασή τους) καθώς και η
προετοιμασία των εκτυπώσεων για συμμετοχή σε ομαδικές θεματικές εκθέσεις. Ιδιαίτερη έμφαση δίδεται στο
σχεδιασμό και παραγωγή ατομικών εκθέσεων. Σε κάθε
περίπτωση, ανάλογα με τη φύση του έργου εξετάζονται
αναλυτικά αναγκαιότητα, προϋποθέσεις και απαιτήσεις
των συνοδευτικά κείμενων (συγγραφή και έκταση κειμένων). Η ενότητα εξετάζεται και βαθμολογείται με την
παράδοση εργασίας.
3. Κωδικός Μαθήματος Γ2
Τίτλος Μαθήματος ΚΡΙΤΙΚΗ ΣΚΕΨΗ ΚΑΙ ΑΝΑΛΥΣΗ
ΣΤΗΝ ΠΡΑΞΗ ΙΙ
Το δεύτερο σκέλος της εργαστηριακής ενότητας Κριτική Σκέψη και Ανάλυση στην Πράξη IΙ αφορά κυρίως
στην παραγωγή φωτογραφικού έργου. Αυτό μπορεί
να αποτελέσει μέρος της θεωρητικής εργασίας που θα
πραγματοποιηθεί στο πλαίσιο του μαθήματος Κριτικές
Αναγνώσεις στη Σύγχρονη Φωτογραφική Παραγωγή ή
μια ανεξάρτητη ενότητα.
Η εργαστηριακή ενότητα Κριτική Σκέψη και Ανάλυση
στην Πράξη ΙΙ σκοπεύει να δώσει αφηγηματική ή μη,
φωτογραφική μορφή στις εννοιολογικές προκείμενες,
ερευνητικές μεθόδους και επιτελεστικές τακτικές των
φοιτητών. Χωρίς να αποκλείεται η υιοθέτηση ενός μόνο
είδους (πορτραίτο, τοπίο, γυμνό, νεκρή φύση) ή πρακτικής (close up, στιγμιότυπο, άποψη, λόγος), θα παροτρύ-
νεται ο συνδυασμός τους.
Ειδικότερα το δεύτερο μέρος της ενότητας προτείνει την παραγωγή έργου ως μια ιδιοσυγκρασιακή και
πολύμορφη ερευνητική μέθοδο. Ο δημιουργός πλέον
δρα ως ερευνητής, πολλές φορές σε διάλογο με άλλα
γνωστικά πεδία και είδη. Επιπρόσθετα, στην ενότητα θα
μελετηθεί διεξοδικά η παρουσίαση του έργου είτε αυτή
πραγματοποιηθεί με την μορφή λευκώματος, έκθεσης ή
διαδικτυακής παρουσίασης.
Προσκεκλημένοι Ομιλητές: Παράλληλα με την εξέταση
των υπό εξέλιξη εργασιών, στις συναντήσεις θα πραγματοποιούνται παρουσιάσεις - κριτικές συζητήσεις έργου
από γνωστούς φωτογράφους και επιμελητές εκθέσεων
που καλύπτουν ένα ευρύ φάσμα του φωτογραφικού
μέσου. Στόχος είναι ο διαμοιρασμός εμπειρίας και σκέψεων σχετικών με σύγχρονες και παλαιότερες πρακτικές
καθώς και οι μελλοντικές εξελίξεις στη φωτογραφία στο
ευρύτερο πλαίσιο του οπτικού πολιτισμού.
Η ενότητα εξετάζεται και βαθμολογείται με την παράδοση φωτογραφικής εργασίας.
4. Κωδικός Μαθήματος Δ2
Τίτλος Μαθήματος ΦΩΤΟΓΡΑΦΙΚΟ ΕΡΓΑΣΤΗΡΙΟ
Την ενότητα Φωτογραφικό Εργαστήριο συνθέτουν
τεχνικά ζητήματα με κύριο άξονα την αξιόπιστη και
ποιοτικά ασφαλή μεταφορά φωτογραφικών εικόνων
από την οθόνη του υπολογιστή στο φωτογραφικό χαρτί.
Σκοπός του εργαστηρίου είναι η παροχή των απαραίτητων γνώσεων της άρτιας προετοιμασίας των ψηφιακών
φωτογραφιών που προορίζονται για αρχειακών προδιαγραφών εκτύπωση σε εργαστήρια που διαθέτουν τον
κατάλληλο επαγγελματικό εξοπλισμό.
Θέματα τα οποία εξετάζονται στο εργαστήριο είναι:
α) Η σημασία και προϋποθέσεις της αρχειακής εκτύπωσης.
β) Η επιλογή του κατάλληλου τύπου χαρτιά (υφή, βάρος) ανάλογα με τον προορισμό της εκτύπωσης (χώρος
έκθεσης, περιβάλλον, φωτισμός, παρουσίαση portfolio).
γ) Η εξισορρόπηση των χρωματικού περιβάλλοντος
της οθόνης εργασίας με αυτό του εργαστηρίου όπου θα
πραγματοποιηθεί η εκτύπωση.
δ) Η τονική, χρωματική επεξεργασία φωτογραφικών
αρχείων.
ε) Οι ασπρόμαυρες εκτυπώσεις.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 213/16.01.2024
στ) Η προετοιμασία και εκτύπωση δοκιμίων, έλεγχος
και διορθώσεις.
Η ενότητα εξετάζεται και βαθμολογείται με την παράδοση φωτογραφικής εργασίας.
Άρθρο 9
Διδακτικό Προσωπικό
Το διδακτικό έργο του Π.Μ.Σ. ανατίθεται, κατόπιν απόφασης των αρμόδιων οργάνων, στις ακόλουθες κατηγο-
ρίες διδασκόντων:
α) Μέλη Διδακτικού Ερευνητικού Προσωπικού (Δ.Ε.Π.),
Ειδικού Εκπαιδευτικού Προσωπικού (Ε.Ε.Π.), Εργαστηριακού Διδακτικού Προσωπικού (Ε.ΔΙ.Π.) και Ειδικού Τεχνι-
κού Εργαστηριακού Προσωπικού (Ε.Τ.Ε.Π.) του Τμήματος
ή άλλων Τμημάτων του ίδιου ή άλλου Ανώτατου Εκπαιδευτικού Ιδρύματος (Α.Ε.Ι.) ή Ανώτατου Στρατιωτικού
Εκπαιδευτικού Ιδρύματος (Α.Σ.Ε.Ι.), με πρόσθετη απασχόληση πέραν των νόμιμων υποχρεώσεών τους.
β) ομότιμους Καθηγητές ή αφυπηρετήσαντα μέλη
Δ.Ε.Π. του Τμήματος ή άλλων Τμημάτων του ιδίου ή άλλου Α.Ε.Ι.,
γ) συνεργαζόμενους καθηγητές,
δ) εντεταλμένους διδάσκοντες,
ε) επισκέπτες καθηγητές ή επισκέπτες ερευνητές,
στ) ερευνητές και ειδικούς λειτουργικούς επιστήμονες
ερευνητικών και τεχνολογικών φορέων του άρθρου 13Α
του ν. 4310/2014 (Α’ 258) ή λοιπών ερευνητικών κέντρων
και ινστιτούτων της ημεδαπής ή αλλοδαπής,
ζ) επιστήμονες αναγνωρισμένου κύρους, οι οποίοι
διαθέτουν εξειδικευμένες γνώσεις και σχετική εμπειρία
στο γνωστικό αντικείμενο του Π.Μ.Σ.
Η ανάθεση του διδακτικού έργου του Π.Μ.Σ. πραγματοποιείται με απόφαση της Συνέλευσης Τμήματος κατό-
πιν εισήγησης της Συντονιστικής Επιτροπής του Π.Μ.Σ.
Με απόφαση της Συνέλευσης του Τμήματος δύναται
να ανατίθεται επικουρικό διδακτικό έργο στους υποψήφιους διδάκτορες του Τμήματος ή της Σχολής, με αντικεί-
μενο συναφές με το παρεχόμενο επικουρικό διδακτικό
έργο του Π.Μ.Σ., υπό την επίβλεψη διδάσκοντος του
Π.Μ.Σ., κατόπιν εισηγήσεως της Σ.Ε..
Δικαίωμα επίβλεψης διπλωματικών εργασιών έχουν
οι διδάσκοντες των περ. α) έως στ) της παρ. 1 υπό την
προϋπόθεση ότι είναι κάτοχοι διδακτορικού διπλώματος,
εκτός από τις ειδικές περιπτώσεις, οι οποίες αναφέρονται
σε αντικείμενα εξαιρετικής και αδιαμφισβήτητης ιδιαιτερότητας, για τα οποία δεν είναι δυνατή ή συνήθης η
εκπόνηση διδακτορικής διατριβής κατά τους κανόνες
της οικείας τέχνης ή επιστήμης (de lege artis). Προϋπόθεση αποτελεί το αναγνωρισμένο έργο με βραβεύσεις
σε εθνικούς και διεθνείς διαγωνισμούς, η συμμετοχή σε
εθνικές και διεθνείς εκθέσεις και γενικώς η εθνική και
διεθνής αναγνώριση του έργου (παρ. 1 α’ του άρθρου 19
του ν. 4009/2011).
Με απόφαση του αρμοδίου οργάνου του Π.Μ.Σ. δύναται να ανατίθεται η επίβλεψη διπλωματικών εργασιών
και σε μέλη Δ.Ε.Π., Ε.Ε.Π. και Ε.ΔΙ.Π. του Τμήματος, που
δεν έχουν αναλάβει διδακτικό έργο στο Π.Μ.Σ.
Όλες οι κατηγορίες διδασκόντων δύνανται να αμείβονται
αποκλειστικά από τους πόρους του Π.Μ.Σ. Δεν επιτρέπεται
η καταβολή αμοιβής ή άλλης παροχής από τον κρατικό
προϋπολογισμό ή το πρόγραμμα δημοσίων επενδύσεων. Με απόφαση του αρμόδιου οργάνου του Π.Μ.Σ. περί
ανάθεσης του διδακτικού έργου, καθορίζεται το ύψος της
αμοιβής κάθε διδάσκοντος. Ειδικώς οι διδάσκοντες που
έχουν την ιδιότητα μέλους Δ.Ε.Π., δύνανται να αμείβονται
επιπρόσθετα για έργο που προσφέρουν προς το Π.Μ.Σ.,
εφόσον εκπληρώνουν τις ελάχιστες εκ του νόμου υποχρεώσεις τους, όπως ορίζονται στην παρ. 2 του άρθρου 155 του
ν. 4957/2022. Το τελευταίο εδάφιο εφαρμόζεται αναλογικά
και για τα μέλη Ε.Ε.Π., Ε.ΔΙ.Π. και Ε.Τ.ΕΠ., εφόσον εκπληρώνουν τις ελάχιστες εκ του νόμου υποχρεώσεις τους.
Στις υποχρεώσεις των διδασκόντων περιλαμβάνονται,
μεταξύ άλλων, ο καθορισμός και η περιγραφή του μαθήματος, η παράθεση σχετικής βιβλιογραφίας, ο καθο-
ρισμός του τρόπου εξέτασης του μαθήματος, η επικοινωνία με τους/τις μεταπτυχιακούς/κές φοιτητές/τριες.
Άρθρο 10
Υποχρεώσεις και Δικαιώματα
Μεταπτυχιακών Φοιτητών - Διαγραφή
Οι μεταπτυχιακοί/ές φοιτητές/τριες έχουν όλα τα
δικαιώματα και τις παροχές που προβλέπονται και για
τους φοιτητές του πρώτου κύκλου σπουδών πλην του
δικαιώματος παροχής δωρεάν διδακτικών συγγραμμάτων. Οι μεταπτυχιακοί/κές φοιτητές/τριες δύνανται να
χρησιμοποιούν την υπάρχουσα υλικοτεχνική υποδομή
του Πανεπιστημίου Δυτικής Αττικής, η οποία περιλαμβάνει χώρους διδασκαλίας κατάλληλα εξοπλισμένους
με σύγχρονα μέσα διδασκαλίας και Η/Υ, τη Βιβλιοθήκη,
και τις εγκαταστάσεις του Τμήματος.
Οι μεταπτυχιακοί φοιτητές που δεν έχουν άλλη ιατροφαρμακευτική και νοσοκομειακή περίθαλψη, δικαιού-
νται πλήρη ιατροφαρμακευτική και νοσοκομειακή περίθαλψη στο Εθνικό Σύστημα Υγείας (Ε.Σ.Υ.) με κάλυψη των
σχετικών δαπανών από τον Εθνικό Οργανισμό Παροχής
Υπηρεσιών Υγείας (Ε.Ο.Π.Υ.Υ.) κατ’ ανάλογη εφαρμογή
του άρθρου 33 του ν. 4368/2016 (Α’ 83), όπως τροποποιήθηκε και ισχύει.
Οι μεταπτυχιακοί φοιτητές δικαιούνται δωρεάν σίτιση
με βάση την ατομική και οικογενειακή οικονομική τους
κατάσταση και την εντοπιότητά τους.
Οι μεταπτυχιακοί/ές φοιτητές/τριες δύνανται να διεκδικήσουν εξωτερική χρηματοδότηση των σπουδών
τους από διάφορα Ιδρύματα ή φορείς του δημοσίου και
ιδιωτικού τομέα και Ερευνητικά Ινστιτούτα.
Οι μεταπτυχιακοί/ές φοιτητές/τριες δύνανται να καλύπτονται οικονομικά από χρηματοδοτούμενα προγράμμα-
τα έρευνας στα οποία συμμετέχουν. Οι σχετικές λεπτομέρειες ορίζονται με απόφαση της Σ.Ε. ή την Ε.Π.Σ., ύστερα
από εισήγηση του/της Διευθυντή/ντριας του Π.Μ.Σ.
Το Πα.Δ.Α. υποχρεούται να εξασφαλίσει στους φοιτητές με αναπηρία ή/και ειδικές ανάγκες προσβασιμότητα
στα προτεινόμενα συγγράμματα και τη διδασκαλία.
Οι μεταπτυχιακοί φοιτητές υποχρεούνται να ανανεώνουν τη εγγραφή τους στην αρχή κάθε διδακτικού
εξαμήνου. Η ανανέωση γίνεται στην αρχή κάθε εξαμήνου, μέσα σε προθεσμίες που ορίζονται από τα αρμόδια
όργανα.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 213/16.01.2024
Οι μεταπτυχιακοί φοιτητές έχουν τις κάτωθι υποχρεώσεις:
- Να παρακολουθούν ανελλιπώς τα μαθήματα του
ισχύοντος προγράμματος σπουδών.
- Να υποβάλλουν τις απαιτούμενες εργασίες μέσα στις
καθορισμένες προθεσμίες.
- Να προσέρχονται στις προβλεπόμενες εξετάσεις.
- Να δηλώνουν υπεύθυνα, ότι η διπλωματική εργασία
δεν αποτελεί προϊόν λογοκλοπής ούτε στο σύνολο ούτε
σε επιμέρους τμήματα αυτής.
- Να καταβάλλουν τα προβλεπόμενα τέλη φοίτησης
όπως ορίζεται στον Εσωτερικό Κανονισμό του Π.Μ.Σ..
- Να σέβονται και να τηρούν τον Κανονισμό Μεταπτυχιακών Σπουδών, τις αποφάσεις των οργάνων του Π.Μ.Σ.,
του Τμήματος και του Πανεπιστημίου Δυτικής Αττικής,
καθώς και την ακαδημαϊκή δεοντολογία.
Οι μεταπτυχιακοί φοιτητές καλούνται να συμμετέχουν
και να παρακολουθούν σεμινάρια, συζητήσεις, συνέδρια/
ημερίδες με γνωστικό αντικείμενο συναφές με αυτό του
Π.Μ.Σ., διαλέξεις ή άλλες επιστημονικές εκδηλώσεις του
Π.Μ.Σ. Οι μεταπτυχιακοί φοιτητές δύναται να ασκούν
επικουρικό διδακτικό έργο σε προγράμματα σπουδών
πρώτου κύκλου με απόφαση αρμοδίου οργάνου του
Π.Μ.Σ. Οι μεταπτυχιακοί φοιτητές εκδίδουν ακαδημαϊκή ταυτότητα υποχρεωτικά μέσω της Ηλεκτρονικής
Υπηρεσίας Απόκτησης Ακαδημαϊκής Ταυτότητας του
Υπουργείου Παιδείας και Θρησκευμάτων.
Η διαγραφή μεταπτυχιακού/κής φοιτητή/τριας γίνεται
κατόπιν σχετικής εισήγησης της Σ.Ε. του Π.Μ.Σ. προς τη
Συνέλευση του Τμήματος και λήψης σχετικής απόφασης.
Η απόφαση κοινοποιείται εντός δέκα πέντε (15) ημερών
στον/ην ενδιαφερόμενο/νη μεταπτυχιακό/κή φοιτητή/
τρια και έχει δικαίωμα υποβολής ένστασης εντός δέκα
πέντε (15) ημερών από την ημερομηνία έκδοσής της. Η
ένσταση κρίνεται τελεσίδικα από τα ανωτέρω όργανα.
Η Συνέλευση του Τμήματος μετά την εισήγηση της Σ.Ε.,
δύναται να αποφασίσει τη διαγραφή μεταπτυχιακών φοιτητών για τους παρακάτω λόγους:
α. Πλημμελής εκπλήρωση των υποχρεώσεων του/της
μεταπτυχιακού/ής φοιτητή/τριας, όπως αυτές περιγράφονται στον Εσωτερικό Κανονισμό Π.Μ.Σ.
β. Μη καταβολή των προβλεπόμενων τελών φοίτησης
(σε κάθε περίπτωση, φοιτητής, ο οποίος δεν έχει ανταποκριθεί στις οικονομικές του υποχρεώσεις, δε δικαιούται
να λάβει ούτε βεβαίωση ολοκλήρωσης σπουδών, ούτε
το Δίπλωμα Μεταπτυχιακών Σπουδών).
γ. Πειθαρχικά παραπτώματα, όπως παράβαση ακαδημαϊκής δεοντολογίας και γενικότερα κάθε παράβαση της
κείμενης νομοθεσίας και του Εσωτερικού Κανονισμού
του Πα.Δ.Α.
δ. Αίτηση διαγραφής του/της ίδιου/ας του μεταπτυχιακού/κής φοιτητή/τριας.
ε. ‘Έχουν επανειλημμένως αποτύχει στην εξέταση μαθήματος ή μαθημάτων.
στ. Δεν ανανέωσαν την εγγραφή τους ή δεν παρακολούθησαν μαθήματα για δύο (2) συνεχόμενα εξάμηνα.
ζ. ‘Έχουν υποπέσει στο παράπτωμα της λογοκλοπής ή
σε παράπτωμα που εμπίπτει στο δίκαιο περί πνευματικής
ιδιοκτησίας (ν. 2121/1993)
η) Για οποιαδήποτε άλλο λόγο κρίνεται απαραίτητη.
Σε περίπτωση οριστικής διακοπής φοίτησης ή διαγραφής μεταπτυχιακού/κής φοιτητή/τριας για οποιο-
δήποτε λόγο, τα ήδη καταβληθέντα τέλη φοίτησης δεν
επιστρέφονται.
Άρθρο 11
Εξετάσεις και Αξιολόγηση
Μεταπτυχιακών Φοιτητών
Στην αρχή κάθε εξαμήνου και πριν την έναρξη των
μαθημάτων του Π.Μ.Σ. ανακοινώνεται στους μεταπτυχιακούς φοιτητές το ακαδημαϊκό ημερολόγιο του Π.Μ.Σ,
μετά από απόφαση της Σ.Ε. Στο ακαδημαϊκό ημερολόγιο
του Π.Μ.Σ. αναγράφονται οι ημερομηνίες έναρξης και
λήξης των εξαμήνων, οι αργίες, καθώς και οι ημερομηνίες
των εξετάσεων.
Η Συντονιστική Επιτροπή του Π.M.Σ. καταρτίζει και
ανακοινώνει εγκαίρως το ωρολόγιο πρόγραμμα των
εξετάσεων κάθε εξεταστικής περιόδου και όχι αργότερα από δέκα (10) ημέρες πριν από την έναρξη των
εξετάσεων.
Το εκπαιδευτικό έργο κάθε ακαδημαϊκού έτους διαρθρώνεται σε δύο εξάμηνα σπουδών, το χειμερινό και το
εαρινό. Οι εξετάσεις αρχίζουν μία (1) εβδομάδα μετά τη
λήξη των μαθημάτων και διαρκούν δύο (2) εβδομάδες.
Τα μαθήματα του χειμερινού και του εαρινού εξαμήνου
εξετάζονται επαναληπτικώς κατά την περίοδο του Σεπτεμβρίου.
Η αξιολόγηση των μεταπτυχιακών φοιτητών και η επίδοσή τους στα μαθήματα που υποχρεούνται να παρακο-
λουθήσουν στο πλαίσιο του Π.Μ.Σ. πραγματοποιείται με
γραπτές ή προφορικές εξετάσεις ή με εκπόνηση εργασιών
καθ’ όλη τη διάρκεια του εξαμήνου. Ο τρόπος αξιολόγησης περιγράφεται στο περίγραμμα του κάθε μαθήματος.
Η επίδοση σε κάθε μάθημα αξιολογείται από τον/ους διδάσκοντα/ες και βαθμολογείται με την ισχύουσα, για τους
προπτυχιακούς φοιτητές, κλίμακα βαθμολογίας. Συγκεκριμένα, οι βαθμοί που δίδονται, κυμαίνονται από μηδέν
(0) μέχρι δέκα (10). Προβιβάσιμοι βαθμοί είναι το πέντε
(5) και οι μεγαλύτεροί του. Για την αντιμετώπιση έκτακτων
αναγκών ή συνθηκών που ανάγονται σε λόγους ανωτέρας
βίας δύναται η χρήση ηλεκτρονικών μέσων για την αξιολόγηση των μαθήματων ακόμη και στη περίπτωση που
δεν προβλέπεται η εξ αποστάσεως οργάνωση του Π.Μ.Σ.,
υπό την προϋπόθεση ότι εξασφαλίζεται το αδιάβλητο της
διαδικασίας της αξιολόγησης.
Δύναται να εφαρμόζονται εναλλακτικές μέθοδοι για
την αξιολόγηση φοιτητών με αναπηρία και ειδικές εκπαιδευτικές ανάγκες, όπως προβλέπονται στον Εσωτερικό
Κανονισμό του Πα.Δ.Α.
Για τη βελτίωση της βαθμολογίας των μεταπτυχιακών
φοιτητών, δύναται η επανεξέταση σε ένα μόνο μάθημα,
στο οποίο έχει εξεταστεί επιτυχώς, σε εξεταστική περίοδο που περιλαμβάνεται το συγκεκριμένο μάθημα.
Αν ο/η μεταπτυχιακός/η φοιτητής/τρια αποτύχει περισσότερες από τρεις (3) φορές στο ίδιο μάθημα, δύνα-
ται να ζητήσει, με αίτησή του προς τον Διευθυντή του
ΠΜΣ, να αξιολογηθεί από τριμελή επιτροπή, η οποία
αποτελείται από διδακτικό προσωπικό του ίδιου ή άλΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 213/16.01.2024
λου Τμήματος του Πα.Δ.Α., με γνωστικό αντικείμενο ίδιο
ή συναφές με αυτό του προς εξέταση μαθήματος, στην
οποία δεν μπορεί να συμμετέχει ο/η διδάσκων/ουσα του
μαθήματος. Αν ο Διευθυντής του ΠΜΣ δεν ορίσει τα μέλη
της επιτροπής εντός ενός (1) μηνός από την υποβολή της
αίτησης, ο φοιτητής δύναται να ζητήσει τον ορισμό τους
από τον Πρόεδρο του Τμήματος.
Άρθρο 12
Μεταπτυχιακή Διπλωματική Εργασία (Μ.Δ.Ε.)
Ο/Η μεταπτυχιακός/η φοιτητής/τρια υποχρεούται να
εκπονήσει και να υποστηρίξει με επιτυχία τη μεταπτυχιακή διπλωματική του/της εργασία μετά το τέλος του
τρίτου εξαμήνου σπουδών. Ο μεταπτυχιακός φοιτητής
έχει δικαίωμα αίτησης ανάληψης Μ.Δ.Ε εφόσον έχει ολοκληρώσει με επιτυχία τα μαθήματα του προγράμματος
σπουδών, εκτός εάν άλλως αποφασίσει το αρμόδιο κατά
περίπτωση όργανο. Το θέμα της Μ.Δ.Ε. πρέπει να εντάσσεται στο αντικείμενο του Π.Μ.Σ.
Με απόφαση της Συνέλευσης του Τμήματος (περ. Δ της
παρ. 2 του άρθρου 82 του ν. 4957/2022) ανατίθεται η επίβλεψη των διπλωματικών εργασιών στους διδάσκοντες
του ΠΜΣ, καθώς επίσης ορίζεται τριμελής εξεταστική
επιτροπή. Η τριμελής εξεταστική επιτροπή αποτελείται
από τον επιβλέποντα και δύο μέλη που σύμφωνα με τον
εκάστοτε ισχύοντα νόμο έχουν δικαίωμα να διδάξουν
στο ΠΜΣ. Ένα μέλος της τριμελούς εξεταστικής επιτροπής πρέπει απαραίτητα να είναι μέλος ΔΕΠ του τμήματος
Φωτογραφίας και Οπτικοακουστικών Τεχνών του Πα.Δ.Α.
Η παρουσίαση της Μεταπτυχιακής Διπλωματικής Εργασίας υποστηρίζεται δημόσια, ενώπιον της Τριμελούς
Εξεταστικής Επιτροπής σε ημερομηνία και τόπο που
ορίζεται από τoν Δ/ντή του Π.Μ.Σ.
Κατόπιν της έγκρισής της από την Επιτροπή, η Μεταπτυχιακή Διπλωματική Εργασία αναρτάται υποχρεωτικά
στο διαδικτυακό τόπο του Ιδρυματικού Αποθετηρίου
του Πανεπιστημίου.
Η Μεταπτυχιακή Διπλωματική Εργασία βαθμολογείται
από μηδέν (0,00) έως δέκα (10,00).
Στην περίπτωση αρνητικής κρίσης υπάρχει η δυνατότητα εκ νέου υποβολής της, έως το τέλος της αμέσως
επόμενης εξεταστικής περιόδου, αφού ο/η μεταπτυχιακός/ή φοιτητής/τρια βελτιώσει την εργασία σύμφωνα
με τις παρατηρήσεις της Επιτροπής. Σε περίπτωση αρνητικής κρίσης μετά τη 2η υποβολή, ο/η μεταπτυχια-
κός/ή φοιτητής/τρια αποκλείεται από τη χορήγηση του
Διπλώματος Μεταπτυχιακών Σπουδών.
Ειδικότερα τα θέματα εκπόνησης Μ.Δ.Ε. ορίζονται από
τον Οδηγό Μεταπτυχιακής Διπλωματικής Εργασίας που
είναι αναρτημένος στην ιστοσελίδα του Π.Μ.Σ.
Άρθρο 13
Οργανώσει Π.Μ.Σ. με τη χρήση μεθόδων
Σύγχρονης και Ασύγχρονης Εξ Αποστάσεως
Εκπαίδευσης
Η διδασκαλία των μαθημάτων πραγματοποιείται δια
ζώσης.
Η εκπαιδευτική διαδικασία δύναται να διεξάγεται με τη
χρήση μεθόδων σύγχρονης εξ αποστάσεως εκπαίδευσης, αποκλειστικά στις ακόλουθες περιπτώσεις:
I. σε ανωτέρα βία ή έκτακτες συνθήκες, όπου δεν καθίσταται δυνατή η διά ζώσης διεξαγωγή της εκπαιδευτικής
διαδικασίας ή η χρήση των υποδομών του Πανεπιστημίου Δυτικής Αττικής για τη διεξαγωγή των εκπαιδευτικών,
ερευνητικών και λοιπών δραστηριοτήτων του,
II. οργάνωσης μαθημάτων εμβάθυνσης και φροντιστηριακών ασκήσεων, πέραν των υποχρεωτικών ωρών
διδακτικού έργου ανά μάθημα.
Η οργάνωση της εκπαιδευτικής διαδικασίας με μεθόδους εξ αποστάσεως εκπαίδευσης εξασφαλίζει την
προσβασιμότητα των ατόμων με αναπηρία και ειδικές
εκπαιδευτικές ανάγκες.
Άρθρο 14
Δίπλωμα Μεταπτυχιακών Σπουδών (Δ.Μ.Σ.)
Το Τμήμα Φωτογραφίας και Οπτικοακουστικών Τεχνών
της Σχολής Εφαρμοσμένων Τεχνών και Πολιτισμού του
Πανεπιστημίου Δυτικής Αττικής απονέμει Δίπλωμα Μεταπτυχιακών Σπουδών (Δ.Μ.Σ.), με ελληνικό τίτλο «Φω-
τογραφία: Έρευνα και Μεθοδολογία» και αγγλικό τίτλο
«ΜΑ in Photography: Research And Methodology».
Το Δίπλωμα Μεταπτυχιακών Σπουδών (Δ.Μ.Σ.) είναι
δημόσιο έγγραφο. Ο τύπος του ορίζεται με απόφαση
της Συγκλήτου και υπογράφεται από τον/την Πρύτανη,
τον/την Πρόεδρο του Τμήματος, το Διευθυντή/ντρια του
Π.Μ.Σ. και τον/την Γραμματέα του Τμήματος ή τους/τις
νόμιμους/ες αναπληρωτές τους και φέρει την σφραγίδα
του Πα.Δ.Α.
Στον/ην απόφοιτο/η του Π.Μ.Σ. μπορεί να χορηγείται,
πριν από την απονομή, βεβαίωση ότι έχει περατώσει
επιτυχώς την παρακολούθηση του Π.Μ.Σ. και αναλυτική
βαθμολογία.
Στο Δίπλωμα Μεταπτυχιακών Σπουδών επισυνάπτεται
Παράρτημα Διπλώματος το οποίο είναι επεξηγηματικό
έγγραφο και δεν υποκαθιστά τον επίσημο τίτλο σπουδών ή την αναλυτική βαθμολογία των μαθημάτων. Το
Παράρτημα Διπλώματος επισυνάπτεται στο Δ.Μ.Σ. και
παρέχει πληροφορίες σχετικά με τη φύση, το επίπεδο,
το γενικότερο πλαίσιο εκπαίδευσης, το περιεχόμενο και
το καθεστώς των σπουδών, οι οποίες ολοκληρώθηκαν
με επιτυχία από το άτομο που αναγράφεται ονομαστικά
στο πρωτότυπο του τίτλου. Στο Παράρτημα δεν γίνονται
αξιολογικές κρίσεις και δεν υπάρχουν δηλώσεις ισοτιμίας
ή αντιστοιχίας ή προτάσεις σχετικά με την αναγνώριση
του Δ.Μ.Σ. στο εξωτερικό. Το Παράρτημα Διπλώματος
εκδίδεται αυτομάτως και χωρίς καμία οικονομική επιβάρυνση στην ελληνική και στην αγγλική γλώσσα, και
πρέπει να πληροί τις προϋποθέσεις γνησιότητας που
απαιτούνται για τον χορηγούμενο τίτλο σπουδών. Η
ημερομηνία έκδοσης του Παραρτήματος δεν συμπίπτει
υποχρεωτικά με την ημερομηνία χορήγησης του Δ.Μ.Σ.,
αλλά δεν μπορεί ποτέ να είναι προγενέστερη από αυτή.
Ο βαθμός του Δ.Μ.Σ. προκύπτει από τον βαθμό αξιολόγησης στα μαθήματα και στη Μ.Δ.Ε. Αναλυτικότερα, σε
κάθε εξάμηνο ο/η φοιτητής/τρια λαμβάνει βαθμολογία
σε κάθε μάθημα που εξετάζεται και εάν αξιολογηθεί επιτυχώς, πιστώνεται αναλογικά τις πιστωτικές μονάδες που
αντιστοιχούν Ο τελικός βαθμός του Δ.Μ.Σ. προκύπτει
από τον βαθμό αξιολόγησης:
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 213/16.01.2024
α) στα μαθήματα,
β) στη Διπλωματική Εργασία.
Ο βαθμός του Διπλώματος Μεταπτυχιακών Σπουδών
εξάγεται με προσέγγιση δύο δεκαδικών ψηφίων και προκύπτει από τον τύπο:
Β=(Β1*Π1+Β2*Π2+……..+Βν*Πν)/(Π1+Π2+…..Πν)
όπου Β1,Β2….Βν είναι οι βαθμοί όλων των μαθημάτων
που εξετάστηκε επιτυχώς ο φοιτητής/τρια και Π1,Π2…..
Πν είναι οι πιστωτικές μονάδες που αντιστοιχούν σε κάθε
μάθημα.
Προβιβάσιμοι βαθμοί είναι το πέντε (5) και οι μεγαλύτεροί του. Η βαθμολογική κλίμακα για την αξιολόγηση
της επίδοσης των μεταπτυχιακών φοιτητών/τριών ορίζεται από το μηδέν (0) ως το δέκα (10) ως ακολούθως:
- Άριστα: από οκτώ και πενήντα (8,50) μέχρι δέκα (10),
- Λίαν καλώς: από έξι και πενήντα (6,50) ως και οκτώ
και σαράντα εννέα (8,49),
- Καλώς: από πέντε (5) ως και έξι και σαράντα εννέα
(6,49) ή
- Απορρίπτεται: από μηδέν (0) έως τέσσερα και ενενήντα εννέα (4,99).
Άρθρο 15
Υποδομή ΠΜΣ
Το ΠΜΣ θα λειτουργεί στις εγκαταστάσεις του Τμήματος Φωτογραφίας και Οπτικοακουστικών Τεχνών, της
Σχολής Εφαρμοσμένων Τεχνών και Πολιτισμού, στο κεντρικό κτίριο του Πανεπιστημίου Δυτικής Αττικής στο
Άλσος Αιγάλεω. Το Τμήμα διαθέτει ικανό αριθμό αιθουσών και εργαστηριακών χώρων για την απρόσκοπτη διε-
ξαγωγή των θεωρητικών και εργαστηριακών μαθημάτων
του ΠΜΣ Τα κτίρια της Πανεπιστημίου Δυτικής Αττικής
στο Άλσος Αιγάλεω έχουν διαμόρφωση για πλήρη πρόσβαση ΑΜΕΑ.
Άρθρο 16
Επικουρικό Διδαχτικό Έργο
Μεταπτυχιακών Φοιτητών
Με απόφαση της Συνέλευσης του Τμήματος είναι
δυνατή η έγκριση της συμμετοχής μεταπτυχιακών φοιτητών, στην παροχή επικουρικού διδακτικού έργου σε
προγράμματα σπουδών πρώτου ή δεύτερου κύκλου.
Το Πα.Δ.Α. δύναται να χορηγεί ανταποδοτικές υποτροφίες σε μεταπτυχιακούς φοιτητές με την υποχρέωση
υποστήριξης της εκπαιδευτικής διαδικασίας και παροχής
επικουρικού διδακτικού έργου.
Ως επικουρικό διδακτικό έργο ορίζεται η επικουρία
των μελών Διδακτικού Ερευνητικού Προσωπικού κατά
την άσκηση του διδακτικού τους έργου, η άσκηση των
φοιτητών, η διεξαγωγή φροντιστηρίων, εργαστηριακών
ασκήσεων, η εποπτεία εξετάσεων και η διόρθωση ασκήσεων.
Άρθρο 17
Πόροι και Δαπάνες - Τέλη Φοίτησης απαλλαγή
από τα Τέλη Φοίτησης - Υποτροφίες
17.1 Τέλη Φοίτησης
Οι μεταπτυχιακοί φοιτητές του ΠΜΣ «Φωτογραφία:
Έρευνα και Μεθοδολογία», υποχρεούνται στην καταβολή τελών φοίτησης. Το ύψος των προβλεπόμενων τελών
φοίτησης για το σύνολο του ΠΜΣ καθορίζεται στο ποσό
των δύο χιλιάδων επτακοσίων (2.700) ευρώ.
Οι περίοδοι καταβολής των διδάκτρων ορίζονται
με απόφαση της Συνέλευσης του Τμήματος. Καταβάλλονται σε τρεις (3) δόσεις (πρώτη δόση: αμέσως μετά
την οριστικοποίηση των επιλεγέντων μεταπτυχιακών
φοιτητών και εντός ενός μήνα από την εγγραφή στη
Γραμματεία του Τμήματος Φωτογραφίας & Οπτικοακουστικών Τεχνών(# 900,00 # €), δεύτερη δόση: εντός
των δύο πρώτων εβδομάδων από την έναρξη του β’
εξαμήνου (# 900,00 # €) και τρίτη δόση: εντός των δύο
πρώτων εβδομάδων από την έναρξη του γ’ εξαμήνου
(# 900,00 # €). Η καταβολή των διδάκτρων γίνεται στον
Ειδικό Λογαριασμό Κονδυλίων Έρευνας (Ε.Λ.Κ.Ε.) του
Πανεπιστημίου Δυτικής Αττικής, ο οποίος είναι αρμόδιος για τη διαχείρισή τους.
Η καταβολή των τελών φοίτησης, πραγματοποιείται
από τον ίδιο τον φοιτητή ή από τρίτο φυσικό ή νομικό
πρόσωπο για λογαριασμό του φοιτητή.
17.2 Απαλλαγή από τέλη φοίτησης-Υποτροφίες
Εγγεγραμμένοι φοιτητές Π.Μ.Σ. δύνανται να φοιτούν
δωρεάν στο Π.Μ.Σ., εφόσον πληρούν τα οικονομικά ή
κοινωνικά κριτήρια σύμφωνα με τις διατάξεις του άρθρου 86 του ν. 4957/2022 και της υπό στοιχεία 108990/
Ζ1/8-9-2022 (Β’ 4899/2022) υπουργικής απόφασης.
Ο συνολικός αριθμός των φοιτητών που φοιτούν δωρεάν δεν δύναται να υπερβαίνει τον αριθμό που αντι-
στοιχεί στο τριάντα τοις εκατό (30%) του συνόλου των
εγγεγραμμένων φοιτητών ανά ακαδημαϊκό έτος.
17.3 Κατανομή πόρων
α) ποσό που αντιστοιχεί στο τριάντα τοις εκατό (30%)
των συνολικών εσόδων που προέρχονται από τέλη φοίτησης παρακρατείτε από τον Ε.Λ.Κ.Ε. Στο ποσό αυτό συ-
μπεριλαμβάνεται το ποσοστό παρακράτησης υπέρ του
Ε.Λ.Κ.Ε. για την οικονομική διαχείριση των Π.Μ.Σ.
Με απόφαση του Συμβουλίου Διοίκησης που λαμβάνεται έως το τέλος Μαρτίου κάθε έτους αποφασίζεται
αν το υπόλοιπο ποσό μετά από την αφαίρεση της παρακράτησης υπέρ Ε.Λ.Κ.Ε. μεταφέρεται στον τακτικό
προϋπολογισμό ή διατίθεται για τη δημιουργία έργων/
προγραμμάτων μέσω του Ε.Λ.Κ.Ε. με σκοπό την κάλυψη
κατά προτεραιότητα των αναγκών Π.Μ.Σ. που λειτουργούν χωρίς τέλη φοίτησης και την κάλυψη ερευνητικών,
εκπαιδευτικών και λειτουργικών αναγκών του Πα.Δ.Α.
Στα έσοδα του Π.Μ.Σ. των περ. β) έως δ) της παρ. 1 πραγματοποιείται η παρακράτηση υπέρ Ε.Λ.Κ.Ε. που ισχύει
για τα έσοδα από αντίστοιχες πηγές χρηματοδότησης,
β) το υπόλοιπο ποσό των συνολικών εσόδων του
Π.Μ.Σ. (70%) διατίθεται για την κάλυψη των λειτουργικών δαπανών του Π.Μ.Σ.
17.4 Μεθοδολογία κατάρτισης προϋπολογισμών
εσόδων.
Ως προς τα έσοδα αναγράφονται οι πηγές χρηματοδότησης, σύμφωνα με τις παρ. 1 και 2 του άρθρου 84
του ν. 4957/2022, και τα αντίστοιχα ποσά- αναμενόμενες
εισροές από κάθε πηγή χρηματοδότησης.
Παρακάτω παρατίθεται ενδεικτικός αναλυτικός προϋπολογισμός λειτουργίας κατά κατηγορίες.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 213/16.01.2024
Έσοδα - χρηματοδότηση
Τέλη φοίτησης
Δωρεές, χορηγίες και πάσης φύσεως
οικονομικές ενισχύσεις
Κληροδοτήματα
Πόροι από ερευνητικά έργα ή προγράμματα
Ίδιοι πόροι του Πα.Δ.Α.
Κρατικός προϋπολογισμός ή Πρόγραμμα
Δημοσίων επενδύσεων
Σύνολο
Αναφέρεται στον προϋπολογισμό ενός πλήρους κύκλου φοίτησης του Π.Μ.Σ. για τους εισακτέους του εν
λόγω έτους.
Αναλυτικός προϋπολογισμός εξόδων.
Ως προς τα έξοδα, αναγράφονται οι κατηγορίες των
λειτουργικών εξόδων και τα αντίστοιχα ποσά
- αναμενόμενες εκροές.
Συγκεκριμένα, ποσοστό εβδομήντα τοις εκατό (70%)
των λειτουργικών εξόδων του Π.Μ.Σ. κατανέμονται σε:
α) αμοιβές για τη διοικητική - τεχνική υποστήριξη,
β) Αμοιβές διδακτικού προσωπικού,
γ) δαπάνες μετακίνησης,
δ) δαπάνες εξοπλισμού και υλικοτεχνικής υποδομής,
ε) δαπάνες χορήγησης υποτροφιών.
στ) λοιπές λειτουργικές δαπάνες (περ. α. της παρ. 4 του
άρθρου 80 του ν. 4957/2022).
Οι αμοιβές του τακτικού διδακτικού, τεχνικού και διοικητικού προσωπικού των Ιδρυμάτων αφορά εργασία
που υπερβαίνει τις κατά νόμο υποχρεώσεις τους.
Έξοδα - κατηγορίες δαπανών
Αμοιβές για τη διοικητική - τεχνική υποστήριξη
Αμοιβές διδακτικού προσωπικού
Δαπάνες μετακίνησης
Δαπάνες εξοπλισμού και υλικοτεχνικής
υποδομής
Δαπάνες χορήγησης υποτροφιών
Λοιπές λειτουργικές δαπάνες
Μερικό Σύνολο (70%)
Λειτουργικά έξοδα Πα.Δ.Α. (30%) ΕΛΚΕ
Σύνολο
Σύμφωνα με την παρ.  2, του άρθρου 85, του
ν. 4957/2022, καθορίζεται ποσοστό δύο τοις εκατό (2%),
ως ανώτατο ποσοστό επί των συνολικών ετήσιων εσόδων κάθε Π.Μ.Σ. που δύναται να διατίθεται προς Έργο/
Πρόγραμμα της παρ. 1 του ίδιου άρθρου.
Άρθρο 18
Λογοκλοπή
Ο/Η μεταπτυχιακός/η φοιτητής/τρια υποχρεούται να
αναφέρει με τον ενδεδειγμένο τρόπο αν χρησιμοποίησε
το έργο και τις απόψεις άλλων. Επιπλέον, οι μεταπτυχιακοί φοιτητές που έχουν χρησιμοποιήσει τις υπηρεσίες και
τη βοήθεια Τεχνητής Νοημοσύνης (Αrtificial Intelligence,
AI) για την εκπόνηση εργασιών που τους ανατίθενται
στα πλαίσια του ΠΜΣ ή/και της Μ.Δ.Ε., θα πρέπει στο
προοίμιο του κειμένου να περιλάβουν και «Δήλωση σχετικά με τη χρήση δημιουργικής Τεχνητής Νοημοσύνης
(generative AI) και τεχνολογιών υποβοηθούμενων από
Τεχνητή Νοημοσύνη κατά τη διαδικασία της συγγραφής», όπου θα δηλώνουν ποιο εργαλείο χρησιμοποίησαν
και για ποιο λόγο.
Η λογοκλοπή θεωρείται σοβαρό ακαδημαϊκό παράπτωμα. Λογοκλοπή θεωρείται η αντιγραφή εργασίας
κάποιου/ας άλλου/ης, καθώς και η χρησιμοποίηση εργασίας άλλου/ης - δημοσιευμένης ή μη - χωρίς τη δέουσα
αναφορά. Η αντιγραφή οποιουδήποτε υλικού τεκμηρίωσης, ακόμη και από μελέτες του/της ιδίου/ας του/
της υποψηφίου/ας, χωρίς σχετική αναφορά, μπορεί να
στοιχειοθετήσει απόφαση της Συνέλευσης του Τμήματος
ή της Επιτροπής Προγράμματος Σπουδών, για διαγραφή
του/της. Στις παραπάνω περιπτώσεις, η Συνέλευση του
Τμήματος, μπορεί να αποφασίσει τη διαγραφή του/της,
αφού προηγουμένως του/της δοθεί η δυνατότητα να
εκθέσει, προφορικώς ή γραπτώς, τις απόψεις του/της
επί του θέματος.
Οποιοδήποτε παράπτωμα ή παράβαση ακαδημαϊκής
δεοντολογίας παραπέμπεται για αντιμετώπιση του προβλήματος στη Συνέλευση του Τμήματος. Ως παραβάσεις
θεωρούνται και τα παραπτώματα της αντιγραφής ή της
λογοκλοπής και γενικότερα κάθε παράβαση των διατάξεων περί πνευματικής ιδιοκτησίας από μεταπτυχιακό/η
φοιτητή/τρια κατά τη συγγραφή εργασιών στο πλαίσιο
των μαθημάτων ή την εκπόνηση της διπλωματικής εργασίας.
Άρθρο 19
Απονομή Πτυχίων - Ορκωμοσίες
Φοιτητής που ολοκλήρωσε επιτυχώς τις μεταπτυχιακές
σπουδές του, ορκίζεται σε δημόσια τελετή ορκωμοσίας,
ενώπιον του/της Πρύτανη/νισσας ή του/της Αντιπρύτανη/ις ως εκπροσώπου του/της Πρύτανη και του/της Προ-
έδρου του Τμήματος, που γίνεται μετά τη λήξη εκάστης
εξεταστικής περιόδου, σε ημέρα και ώρα, που ορίζεται
από τον/την Πρύτανη σε συνεργασία με τους Προέδρους
των Τμημάτων. Ο όρκος δεν αποτελεί συστατικό στοιχείο της επιτυχούς περάτωσης των σπουδών, είναι όμως
αναγκαία προϋπόθεση για τη χορήγηση του Μεταπτυχιακού Διπλώματος Σπουδών. Για λόγους ανωτέρας βίας
(π.χ. λόγοι υγείας, διαμονή ή εργασία στο εξωτερικό,
στρατιωτικές υποχρεώσεις) και με αίτησή του προς τη
Γραμματεία του Τμήματος του, ο/η απόφοιτος/η μπορεί
να ζητήσει τη χορήγηση του τίτλου σπουδών χωρίς να
συμμετάσχει στην τελετή ορκωμοσίας ή να ζητήσει να
συμμετάσχει σε επόμενη τελετή ορκωμοσίας. Η εξαίρεση από την υποχρέωση συμμετοχής σε ορκωμοσία
εγκρίνεται από τον Πρόεδρο του Τμήματος. Πριν από
την ορκωμοσία ή την απαλλαγή από αυτή, μπορεί να
δίδεται στους αποφοίτους σχετικό πιστοποιητικό για την
επιτυχή περάτωση των σπουδών τους.
Δίπλωμα Μεταπτυχιακών Σπουδών που χορηγήθηκε,
είναι δυνατόν να ανακληθεί ή να ακυρωθεί, αν αποδειΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 213/16.01.2024
χθεί ότι δεν συνέτρεχαν την εποχή της απόκτησής του
οι εκ του νομικού και θεσμικού πλαισίου προϋποθέσεις
κτήσης του. Η ανάκληση ή ακύρωση γίνεται μετά από
απόφαση της οικείας Συνέλευσης, η οποία κοινοποιείται
στον/στην Πρύτανη του Ιδρύματος.
Άρθρο 20
Αξιολόγηση του ΠΜΣ
Στο τέλος κάθε εξαμήνου πραγματοποιείται αξιολόγηση
κάθε μαθήματος και κάθε διδάσκοντος/ουσας από τους
μεταπτυχιακούς φοιτητές. Η αξιολόγηση γίνεται με τη χρήση ειδικού εντύπου/ερωτηματολογίου αξιολόγησης που
συμπληρώνουν οι μεταπτυχιακοί φοιτητές. Τα μαθήματα
αξιολογούνται ως προς το περιεχόμενο, τον τρόπο διδασκαλίας, το εκπαιδευτικό υλικό και το βαθμό συσχέτισής
τους με τις αρχές και τη φιλοσοφία του μεταπτυχιακού
προγράμματος. Οι διδάσκοντες/ουσες αξιολογούνται σε
πολλά επίπεδα, τα οποία μπορεί ενδεικτικά να περιλαμβάνουν αξιολόγηση ως προς τις γνώσεις και την ικανότητα
μετάδοσής τους στους φοιτητές, την προετοιμασία τους,
τη χρήση σύγχρονης βιβλιογραφίας, την προθυμία τους
να απαντούν σε ερωτήσεις, την έγκαιρη βαθμολόγηση
και επιστροφή εργασιών και γραπτών εξετάσεων και την
τήρηση των ωρών διδασκαλίας του μαθήματος.
Άρθρο 21
Ιστοσελίδα του Π.Μ.Σ
Το Π.Μ.Σ. έχει την ιστοσελίδα του, στην ελληνική και
αγγλική γλώσσα, που αποτελεί και τον επίσημο χώρο
ενημέρωσης. Η επίσημη ιστοσελίδα του Π.Μ.Σ. ενημερώνεται διαρκώς και περιέχει όλες τις πληροφορίες και
ανακοινώσεις του προγράμματος και αποτελεί τον επίσημο χώρο ενημέρωσης των φοιτητών και φοιτητριών.
Άρθρο 22
Λοιπές Διατάξεις
Όσα θέματα δεν ρυθμίζονται από την ισχύουσα νομοθεσία, από τον Κανονισμό λειτουργίας του Π.Μ.Σ. και
από τον Κανονισμό Μεταπτυχιακών Σπουδών του Πανεπιστημίου Δυτικής Αττικής, ρυθμίζονται με αποφάσεις
των αρμοδίων οργάνων του Π.Μ.Σ
ΠΑΡΑΡΤΗΜΑ Ι
ΕΚΘΕΣΗ ΑΝΑΛΥΣΗΣ ΕΞ ΑΠΟΣΤΑΣΕΩΣ ΕΚΠΑΙΔΕΥΣΗΣ
ΠΜΣ «ΦΩΤΟΓΡΑΦΙΑ: ΕΡΕΥΝΑ ΚΑΙ ΜΕΘΟΔΟΛΟΓΙΑ»
Η οργάνωση της εκπαιδευτικής διαδικασίας του ΠΜΣ
δύναται να πραγματοποιείται και με τη χρήση μεθόδων
εξ’ αποστάσεως εκπαίδευσης (σε ποσος τό έως 35%). Η
διδασκαλία των μαθημάτων δύναται να πραγματοποιείται
εν μέρει με μέσα εξ’ αποστάσεως εκπαίδευσης ακολουθώντας το μεικτό σύστημα εκπαίδευσης (Βlended Learning),
όπου η εκπαιδευτική διαδικασία πραγματοποιείται με
συνδυασμό της εξ’ αποστάσεως εκπαίδευσης με τη δια
ζώσης εκπαιδευτική διαδικασία, σύμφωνα με το άρθρο 88
του ν. 4957/2022 και την υπουργική απόφαση υπό στοιχεία 18137/Ζ1/2023, (Β’ 1079) καθώς και το άρθρο  9 του
Πρότυπου Κανονισμού Λειτουργίας των ΠΜΣ του Πανεπιστημίου Δυτικής Αττικής (Β’ 4861/2023).
Το σύνολο του υλικού των μαθημάτων που δύνανται
να προσφέρονται από το Πανεπιστήμιο Δυτικής Αττικής κατά τη διεξαγωγή της εξ αποστάσεως εκπαίδευσης
μέσω ασύγχρονων και σύγχρονων ψηφιακών τάξεων και
εργαλείων (π.χ. Moodle, MS Teams, καθώς και εναλλακτικών αυτών), συμπεριλαμβανομένων, ενδεικτικά αλλά
όχι περιοριστικά, κειμένων, διαφανειών, γραφημάτων,
γραφικών, φωτογραφιών, βίντεο, σχεδιαγραμμάτων,
απεικονίσεων, προσομοιώσεων και γενικά κάθε είδους
αρχείων, αποτελεί αντικείμενο πνευματικής ιδιοκτησίας (copyright) και διέπεται από τις εθνικές και διεθνείς
διατάξεις περί Πνευματικής Ιδιοκτησίας, με εξαίρεση τα
ρητώς αναγνωρισμένα δικαιώματα τρίτων.
Επιπρόσθετα, δύνανται να πραγματοποιούνται δια ζώσης ή εξ αποστάσεως οι εξετάσεις και οι δημόσιες υπο-
στηρίξεις των Μεταπτυχιακών Διπλωματικών Εργασιών
στο πλαίσιο του ΠΜΣ, σύμφωνα με την κείμενη νομοθεσία. Οι εξ αποστάσεως εξετάσεις διεξάγονται σύμφωνα
με τις εκάστοτε οδηγίες και κανόνες του Ιδρύματος με
τρόπο που διασφαλίζει το αδιάβλητο της διαδικασίας και
την προστασία των προσωπικών δεδομένων των φοιτητών και κατόπιν δήλωσης αποδοχής των όρων της
εξέτασης από τους φοιτητές
Το Α.Ε.Ι., το Τμήμα και το Π.Μ.Σ. διαθέτουν τις κατάλληλες τεχνικές υποδομές σύγχρονης τηλεκπαίδευσης,
για την κάλυψη των εκπαιδευτικών αναγκών των μεταπτυχιακών φοιτητών.
Με αυτό τον τρόπο διδασκαλίας:
- Αυξάνεται η προσβασιμότητα στην παρακολούθηση
του συγκεκριμένου γνωστικού αντικειμένου που προσφέρει το Π.Μ.Σ. μέσω της παροχής ίσων ευκαιριών
συμμετοχής στην εκπαιδευτική διαδικασία σε πλήθος
ενδιαφερόμενων, στο σύνολο της επικράτειας, και διευκολύνονται οι εργαζόμενοι φοιτητές ή/και οι φοιτητές
από την περιφέρεια ή/και το εξωτερικό να έχουν πρόσβαση στο εκπαιδευτικό υλικό, χωρίς να απαιτείται η
συνεχής φυσική τους παρουσία.
- Παρέχεται η δυνατότητα διδασκαλίας στο Π.Μ.Σ. διακεκριμένων επιστημόνων του χώρου της Φωτογραφίας
από Πανεπιστήμια και Ερευνητικά Κέντρα της περιφέρειας ή της αλλοδαπής που δεν έχουν τη δυνατότητα της
δια ζώσης παρουσίας. Με αυτό τον τρόπο βελτιώνεται
το επίπεδο διδασκαλίας, γνώσεων και εμπειριών που
αποκομίζουν οι φοιτητές και φοιτήτριες του Π.Μ.Σ.
- Προσφέρεται συνεχής υποστήριξη των φοιτητών/
τριών σε όλη τη διάρκεια παρακολούθησης του Π.Μ.Σ.
πέραν των δια ζώσης συναντήσεων με τους διδάσκοντες.
- Παρέχεται άμεση διασύνδεση των φοιτητών/τριών με
εξωτερικές πηγές γνώσεων και αυξημένες δυνατότητες
συνεργασίας με τους εκπαιδευτές και τους γεωγραφικά
διασπαρμένους εκπαιδευόμενους.
Για την σύγχρονη εξ’ αποστάσεως εκπαίδευση θα
χρησιμοποιηθεί το Microsoft Teams. Στους μεταπτυχιακούς φοιτητές του Π.Μ.Σ. ΦΩΤΟΓΡΑΦΙΑ: ΕΡΕΥΝΑ &
ΜΕΘΟΔΟΛΟΓΙΑ θα δίνεται η δυνατότητα αξιοποίησης
του Office365 με δυνατότητα αποθήκευσης 30GB στο
cloud της Microsoft, μέσω του Πανεπιστημίου Δυτικής
Αττικής.
Ο συνδυασμός της δια ζώσης και εξ αποστάσεως
εκπαίδευσης που δύναται να παρέχεται από το ΠΜΣ
ΦΩΤΟΓΡΑΦΙΑ: ΕΡΕΥΝΑ ΚΑΙ ΜΕΘΟΔΟΛΟΓΙΑ γενικά, δηΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 213/16.01.2024
μιουργεί ένα εξαιρετικό περιβάλλον που οδηγεί σε μία
φοιτητοκεντρική διαδικασία μάθησης.
Τα μαθήματα στο ΠΜΣ είναι ένα μείγμα παραδοσιακών και καινοτόμων μεθόδων διδασκαλίας. Η ανάληψη
ρόλων, η βιωματική μάθηση, η μάθηση μέσω επίλυσης
προβλήματος (problem-based learning), η επιτόπια εκπαίδευση σε χώρους ενδιαφέροντος (μέσω επισκέψεων),
οι διαλέξεις προσκεκλημένων διδασκόντων πανεπιστημίων της αλλοδαπής και της ημεδαπής αποτελούν συ-
στατικά στοιχεία της εφαρμογής εκπαιδευτικών-επιμορφωτικών τεχνικών.
Τέλος, απαγορεύεται ρητά η με οποιονδήποτε τρόπο
καταγραφή, βιντεοσκόπηση, ηχογράφηση, όπως επίσης
η αναπαραγωγή, αναδημοσίευση, αντιγραφή, μετάδοση, έκδοση, μετάφραση, τροποποίηση του υλικού των
μαθημάτων που διεξάγονται από απόσταση, τμηματικά
ή περιληπτικά, χωρίς τη ρητή προηγούμενη έγγραφη
συναίνεση του διδάσκοντα.
Σε περίπτωση που διαπιστωθεί παράβαση της παραπάνω απαγόρευσης, πρόκειται να κινηθεί άμεσα η
διαδικασία επιβολής όλων των νόμιμων κυρώσεων και
ιδίως η άσκηση ποινικής δίωξης κατά του υπαιτίου και
ικανοποίηση όλων των αξιώσεων, σύμφωνα με τις διατάξεις περί Πνευματικής ιδιοκτησίας.
Των ανωτέρω εξαιρείται η απλή παρακολούθηση και
«φόρτωση» (download) του μαθησιακού υλικού για αυστηρά προσωπική χρήση των φοιτητών για σκοπούς
μελέτης, εκπόνησης ασκήσεων/εργασιών και διεξαγωγής έρευνας.
Σε περίπτωση πρόθεσης βιντεοσκόπησης ηλεκτρονικής διάλεξης ή άλλης σύγχρονης εκπαιδευτικής δρα-
στηριότητας (ασκήσεις πράξης, εργαστηριακή ομάδα) εκ
μέρους του διδάσκοντα θα πρέπει, πριν την έναρξη της
καταγραφής, να ενημερώνονται οι συμμετέχοντες φοιτητές ώστε να συναινούν ή και να έχουν τη δυνατότητα
απενεργοποίησης της κάμερας, του μικροφώνου τους ή
ακόμα και αποχώρησης από τη σύσκεψη.
Η απόφαση αυτή να δημοσιευθεί στην Εφημερίδα της
Κυβερνήσεως.
Αιγάλεω, 3 Ιανουαρίου 2024
Ο Πρύτανης
ΠΑΝΑΓΙΩΤΗΣ ΚΑΛΔΗΣ

[Source: 20240200213.pdf | Tokens: 69544]